
A nomina Aruba den diferente 
reconocimento internacional 



bon trabao cu Aruba Tourism 


Authority ta desplega hunto cu otro partnernan 





ARUBA Tourism Authority (A.T.A.) ta hopi orguyoso pa mira nan trabao y e 
esfuersonan di nan partnernan reconoci pa instancianan prominente den mundo 
di biahe, turismo y recreo. A reconoce of nomina e oficina di turismo di Aruba y 
algun di su partnernan internacional pa diferente premio internacional den e ul- 
timo simannan y kier comparti e bon noticia cu comunidad di Aruba. 

Aruba Tourism Authority ta orguyoso di tur su empleadonan, tanto esnan estableci 
na Aruba of den e otro mercadonan unda ta traha na interes di turismo di nos isla. 
Separa di su mesun empleadonan, ta gradici tur e agencianan y otro partnernan 
den turismo di Aruba. Y sin por lubida e partner principal, e pueblo general, cu 
tur dia ta duna Aruba e miho di nan mes y cu tin un compromiso cu desaroyo y 
proteccion di nos industria turistico. 

E oficina di turismo di Aruba ta consciente di e esfuersonan, trabao duro y empeño 
di tur envolvi, pa haci di Aruba e miho destinacion den Caribe, cu ta percura pa 
logra nominacion pa diferente premionan internacionalmente reconoci. 

Dos nominacion pa Trawy Award 

A nomina Aruba pa dos ‘Trawy Award’, den e categorianan ‘Best Overall Tourism 
Board’ y den e categoria ‘Best Overall Luxury Destination’. Den e prome categoria 
Sur Africa y Suisa tambe ta nomina; y den e di dos premio ta compara Aruba cu 
Malta y Mexico. TravAllianceMedia ta presenta Trawy Awards y ta honra com- 
panianan di biahe, productonan di biahe, ehecutivonan di biahe, agencianan di 
biahe, agentenan di biahe y destinacionnan pa excelencia den loke nan ta haci. Ta 
anuncia e ganadonan di Trawy Awards dia 6 di januari 2016. 


Ganado di HSMAIADRIAN AWARD 

Aruba a presenta un instrumento nobo den su ‘’mix’” di mercadeo, esta ‘The 
Happiness Builder’, cu ta brinda bishitantenan y futuro bishitantenan acceso 
na dje pa medio di nos website www.aruba.com . 

For di entre mas di 1300 nominado, a scoge ‘The Happiness Builder’ como 
ganado di e prestigioso ‘HSMAIADRIAN Award’. Den esaki Aruba Tourism 
Authority a gana e ‘silver award’. P’e programa ‘One Happy Selfie’, Aruba a 
gana e ‘gold’ award. 

E miembronan di un hurado consistiendo di expertonan, a evalua cada 
proyecto a base di nan mesun merito y exito den cumpli cu nan metanan y 
a dicidi cu ‘The Happiness Builder’ ta innovativo y creativo y, mescos cu t’e 
caso cu e ‘One Happy Selfie’, ta cumpli cu su obhetivonan. 

Partner di Aruba ta gana ‘Media Agency of the Year’ 

U.S.I.M ta un partner di Aruba riba tereno di promocion y mercadeo y ta 
cu hopi orguyo Aruba Tourism Authority a ricibi e grato noticia cu e organ- 
isacion aki a gana e titulo di ‘Media Agency of the Year, Programmatic’ di e 
institucion Mediapost. Russell Zingale di U.S.I.M a expresa cu e premio ta algo 
grandi pa nan, particularmente pasobra nan ta un agencia independiente cu 
tabata entre otro nominadonan cu ta companianan enorme. U.S.I.M y Aruba 
ta uzando ‘Programmatic TV buy’ como parti di nos strategia di medio. E 
sistema ta un forma innovativo y eficiente pa yega e cliente desea pa Aruba. 

Tripulacion a keda contento cu intermediacion 

Barco den problema cu 
agencia a bali alarma 
falso pa secuestro 

Polis, Havenmeester y 
Directie Scheepvaart a activa mesora 

UN melding di secuestro di un barco 
di carga den awanan teritorial di Aruba 
a percura pa activa autoridadnan 
hudicial y maritimo riba nos isla dia- 
domingo marduga. Na final a resulta 
cu e caso no tabata un secuestro, sino 
mas bien un diferencia di opinion entre 
doño di e barco y e tripulantenan. 

Pa 3:20am, capitan di e barco “Fenix” 
nabegando bou bandera di Togo, situa 
mas o menos 4 miya zuid di Barcadera, 
a solicita ayudo for di Kuststation pa- 
sobra su tripulantenan a secuestr’e. 

Como cu algo semehante no ta pasa 
na Aruba, mesora a activa auto- 
ridadnan competente pa bay den ac- 
cion. Den marduga a reuni Directie 
Scheepvaart, Cuerpo Policial Aruba y 
Havenmeester. Separa di e instanci- 
anan menciona, tambe a reuni cu Alto 
Comisario di Polis, Team di Aresto di 
Polis, Warda Costa di Caribe Hulandes 
y Polisnan Maritimo. A pone Fiscal di 
Ministerio Publico na altura di e situa- 
cion y a inform’e di locual lo sosode. 

E cutter Panter di Warda Costa di Ca- 
ribe Hulandes a pasa den vecindario y 
a saca diferente potret p’asina facilita e 
grupo na tera, pa por traha un bon plan 
con y unda pa aborda e barco. 

Yegando e barco, Polis a haya contacto 
via Marine Radio cu e barco. E persona 
abordo di e barco cu a papia via radio 
a identifica su mes como e capitan. Ey 
Polis a inform’e cu lo aborda su barco 
pa un control. 

Cu tur e departamentonan envolvi, ha- 
ciendo uzo di e Team di Aresto di Polis, 
a bay cu varios boto di Polis y Warda 
Costa pa por a aborda e barco y den 
un record di tempo a controla henter e 
situacion, a wanta e tripulacion hunto 
p’asina por a haci un control debido 
den henter e barco. 

Na tur Polis a conta 11 miembro di 
tripulacion, di cual 9 ta di nacionali- 
dad Dominicano, 1 di Argentina y 1 di 
Nicaragua. 

E capitan a declara na Polis cu dia 16 
di november nan a sali for di Republica 
Dominicano direccion Aruba. 

E peticion di e compania doño di e 
barco tabata pa nan a nabega y pa 


staciona den awanan teritorial di Aru- 
ba, sperando nan siguiente trabou. Dos 
dia despues, esta dia 18 di november 
ya nan a acerca awanan teritorial di 
Aruba, pero a opta pa keda afo. 
Diasabra 28 di november nan a drenta 
awa teritorial di Aruba y a pidi nan 
agencia local, esta e compania Wevco 
pa atende algun asunto pa nan, pero 
a haya di compronde cu Wevco no ta 
nan agencia mas y no sa kico lo sosode 
mas cu nan tampoco. 

Mirando e circunstancianan aki, e 
tension abordo a bira di tal forma cu 
e tripulantenan no tabata mucho con- 
tento mas cu e capitan pasobra e no 
por a brinda nan siguransa di kico lo 
sosode cu nan awor. 

Polis a atende cu e Capitan rib’e hecho 
cu el a meld cu e barco ta secuestra, 
locual ta resulta cu no ta berdad. E1 a 
splica cu como cu e compania doño di 
e barco no ta dunando nan oido, el a 
sinti comosifuera cu e tabata secuestra. 

Ta bini acerca cu e sistema AIS di e 
barco no ta funcionando, pa mustra 
exactamente unda e ta situa, etc. E 
capitan anterior a informa esun exis- 
tente pa e tene masha cuidao pasobra 
tin iregularidad tumando luga cu e 
barco, manera bay fuel ilegalmente 
na Venezuela pa despues drenta awa 
teritorial di Aruba pa haci comosifuera 
cu nos ta nan ultimo destinacion. 

Buscando un solucion satisfactorio pa 
tur partido envolvi, Polis a drenta con- 
tacto cu e compania local Wevco, cu 
mesora a mustra interes pa representa 
e barco atrobe, pero cu mester pag’e 
adelanta. Mirando cu ta diadomingo, 
a acorda cu asina siman habri lo paga 
Wevco pa por regla p’e capitan por bin 
tera pa regresa Republica Dominicana 
y pa manda un otro capitan abordo, cu 
lo mester hib’e barco bek p’e mesun 
destinacion. 

Polis ta sinti cu, despues di a atende 
cu e Capitan y e tripulacion, cu nan a 
mustra comprension y hasta a mustra 
satisfaccion p’e rol di intermediacion 
cu Polis di Aruba a hunga buscando un 
solucion p’e barco, p’e capitan cu kier 
regresa su pais bek y p’e tripulantenan 
cu tabata den incertidumbre. 

Rene Herde': 


Maneho pa 
un mercado 
laboral 
mas husto y 
productivo 





Avenida Milo J.Croes # 118 - A 
Tel: 5883948, Fax: 5883945, 
Dilanti Flora Market na Dakota, 
E-mail: doorhandle@setarnet.aw 


RIBA KASHI PA WARDA YABI (30) 
NOS TIN 20 % DISCUENTO 


NOS POR INSTALLA ESAKI TAMBE 



Tel: 5821164 
Cel: 5931189 
Fax: 5880109 
www. boutique keyla.com 


Nos tin hopi paña nobo y bunita 
di size S te cu size 26 
Pasa wak pa bo mes!! 


Paradera 34 ~ Dialuna - Diasabra ~ 9am - 6:30pm 


l5 “like'uson 

facebook 



Book bo 
siguiente 


mS 

L.UlJ | 


toyal Canbbeán - Celebrity - 
Carnival Cruise - Princess Cruise 


Pulimantur saliendo for di Aruba 


JfLie 

Travel Bureau Inc. 

www a I dotrave I . co m 

Pa mas informacion yama 582-1992 


DEN e presentacion di Sra. Ronnie 
Goldberg durante di e "Annual Corporate 
Event” di ATIA diabierna pasa, a accentua 
un biaha mas e importancia di renoba- 
cion di nos mercado laboral cu e meta pa 
crea mas oportunidad pa trahadornan, 
mas competencia husto pa empresanan 
y renobacion di formanan di traha pa nos 
ta mas productivo como pais. 

Esaki ta exactamente e metanan cu par- 
tido AVP a y tin como meta den e maneho 
laboral. 

E renobacion di leynan laboral tres aña 
pasa tur tabatin e meta pa elimina com- 
petencia inhusto pa trahadoman, kita ob- 
staculonan pa hende muhe den mercado 
laboral, para tur forma di “cheap labor” 
y habri mas oportunidad pa trahadornan 
den nan empresa. Pa elimina competen- 
cia inhusto pa companianan y pa traha- 
dornan local, ainda tin trabao pa haci. 

Pero e ley cu a aproba pa pone di respon- 
sabilidad serca e empresa principal pa 
pago di prima y belasting y e renobacion 
di e sistema di belasting, ta pasonan 
importante den crea mas “trato igual” 
pa companianan y pa trahadornan local. 
Pesey tabata un placer pa tende sra Gold- 
berg accentua e importancia di e metanan 
aki for di su punto di bista internacional. 
E meta pa logra un desaroyo economico 
continuo y un mercado laboral balansa 
ta keda e meta principal pa nos na Aruba 
tambe: husto pa trahado y rendabel pa 
empresanan. 


blico mucho poco ta wordo inverti den 
educacion, profesionalisacion, up-grad- 
ing di trahadornan. Consecuentemente 
e posibilidadnan pa renoba formanan di 
traha ta stagna. 

E posibilidadnan p’e trahado crece den 
su compania y asumi responsabilidadnan 
nobo, tambe ta keda limita. Pesey bo ta 
wak cuanto trahado ta haci e mes un 
trabou pa masha hopi aña. E motibo no 
ta semper cu e trahado no kier haci otro 
trabou. 

Hopi biaha ta cu e no ta haya oportunidad 
pa crece y cada biaha ta wak otro hende 
drenta e compania y asumi un funcion 
mas halto cu un miho salario. Cu un tiki 
esfuerso, e trahado leal lo por a siña mas, 
adkiri conocemento y habilidadnan nobo 
y asina haci mas p’e compania y pa su 
mes. Pa un compania mes e posibilidad 
cu un trahado cu ya nan conoce como 
bon trahado, por crece y tuma funcionnan 
nobo, ta mas atractivo cu trece un hende 
di afo. 

Tur hende tin bentaha den inverti den 
enseñansa di nos trahadornan «on the 
job». E tema di promove profesionali- 
sacion den empresanan mes, lo mester ta 
un tema cu companianan, sindicatonan 
y Gobierno lo mester trata den Dialogo 
Social y yega na fondonan y formanan 
pa promove esaki hopi mas den mercado 
laboral di Aruba. 



Enseñansa 

Remarcabel tabata e im- 
portancia cu sra. Gold- 
berg a duna enseñansa 
den maneho di merca- 
do laboral. Ela mustra 
cu tur caminda rond di 
mundo, e inversionnan 
den capacitacion con- 
tinuo di trahadornan pa 
nan por haci nan trabou 
miho, cu miho servicio y 
den forma mas efectivo, 
a yuda tanto e trahado, 
su compania y al fin e pais. 
Esaki ta conta pa sector pu- 
blico y pa sector priva. 

Ta lamentabel pa 
constata cu 
tanto den sec- 
torprivacomo 
den sector pu- 

Ami a paga caba 

Paso tur siman mi ta haya 
tremendo servicio y na ora! A 




Sea asina bon di cumpli cu e pago pa e 
servicio ricibi prome cu 31 december 201 5, 


Pa mas informacion yama SERLIMAR na 524-5080. 

Kockstraat4,San Nicolas Paradera 80-C info@serlimar.org 
Nos ta habri fordi 7.00am te cu 4.00pm non stop 

Registra awo! 

Manda bo e-mail na 
noticia@awemainta.com 



Di acuerdo cu Rene Herde': 

Inversion y renobacionnan di ultimo 6 aña 
ta sigura Aruba mas stabiel pa futuro 


General insurance . Life insurance . Pensions myguardiangroup.com 



As an Underwriting Offtcer at Guardian Group Fatum you will be evaluating insurance 
and reinsurance requests and assess technical and financial risks, and calculate adequate 
premiums, within underwriting guidelines, policy terms and conditions, in order to accept 
requests for policies at for Guardian Group Fatum acceptable risks and profitable and 
competitive premium rates. 

As an Underwriting Ofñcer you: 

1. Collect and assess completeness and topicality of background information on to be 
underwritten risks and if necessary liaise with others for risk assessment (e.g. internal 
and external inspectors) 

2. Evaluate the risks of a new individual request or mid-term adjustment from (potential) 
customers, and/or a new request for collective insurances and propose insurance 
policy and premiums using actuarial/claims/risk information, underwriting guidelines 
and/or own judgment. 

3. Specify conditions to be imposed on different types of policies, discuss proposals with 
the customer/broker, draft the policy documents and make sure these are signed, 
and keep detailed and accurate records of policies underwritten and decisions made. 

4. Monitor the performance of assigned risk portfolios, identify loss drivers and take 
necessary corrective measures to ensure adequate underwriting results. Evaluate 
individual insurance policies after settling a claim and propose adequate renewal 
conditions and premiums. 

5. (CojDevelop, implement optimize and/or continuously improve underwriting policies, 
processes, techniques and systems. 

6. Coordinate and ensure the proper handling of premium charges as a preparation 
for payments, in collaboration with other departments. 

7. Review your own work and that of others and monitor compliance with quality 
norms and standards and take corrective actions if necessary. 

Requirements: 

1. HBO mentality and work ethic 

2. Passed Assurantie B course or equivalent 

3. 3-5 years of relevant work experience and skills related to the role. 

4. Able to work independently. 

5. Strong people skills and communication skills. 


For more information call or contact Mrs. Danielle Jongkind, 

djongkind@dc.myguardiangroup.com and send your 
Resume and Cover letter in by December 7*. 

live easy 



Guardian Group 

Fatum 


L.G. Smith Boulevard 162 T 582 1111 E djongkind@dc.myguardiangroup.com 


“E inversionnan y e renobacionnan cu nos a haci den e ultin: 
aña, a crea un plataforma cu ta duna trankilidad y un trampc 
oportunidad pa Aruba sigui haci saltonan di renobacion den c; 
di nos pais y condicionnan di bida pa tur hende den futuro. 

E inversionnan tabata den renobacion di economia, den me 
laboral, den infrastructura, den fortifica y amplia nos siste 
seguro social, den sigura necesidadnan basico y den pone no 
caminda di menos dependencia di energia caro y malo pa i 
ambiente. 


E renobacionnan aki ta duna nos ademas un adelanto signifi 
compara cu otro paisnan. Nos mester consolida loke nos a 
te awor y us’e como base pa duna full atencion na con pa ; 
adelanto di cada hende personalmente, pa cada compania, 
cada bario y cada cas.” 

Asina Rene Herde’ a bisa diabierna pasa. 

E ta optimista pa cu e futuro di Aruba. 



Futuro 

Rene ta remarka cu mie 
tras cu tin señalnan 
adelanto den munc 
tin señalnan di prc 
cupacion. Seg 
Rene Herde’, es 
semper taba 
asina. 

Pero e paisnan 
mas ta progre 
bou di tur con 
cion, t’e paisn 
cu ta inverti d 
asuntonan c 
sencial 




























AWEMainta Dialuna, 30 November 2015 


7 



Mitsubishi L200 

Works f or you. 

Reliable - Durable - Tough - Trusted 


♦Prices are excluding all taxes. **Monthly payment is based on interest rate of 7.5% APR and financed 100% for 6 years at Aruba Bank. 


Special AWG 43,887.50* 

+ Free bedliner AWG 840 p.m.** 


A 

MiTSUBISMI 

MOTORS 

Drive^earth 

2015 Mltsublshl L200 D/C 2WD GL 


• 2.5L turbocharged diesel 

• 5 speed manual transmlssion 

• Alr-condltionlng 

• AM/FM/CD Radlo wlth 2 Speakers 
-15” Steel wheels 

• Heavy duty suspension & LSPV 

• Power Steerlng 

• Inner hooks (4 pcs) & outer hook (bar type) 


Retail price AWG 47,500* 
Special offer AWG 3,612.50 


L.G. Smith Boulevard 112, Oranjestad, Aruba / Tel: (297) 524 4444 

Fax: (297) 582 6661 / e-mail: info@yrausquin.com / www.yrausquin.com 

pueblo y cu ta habri oportunidadnan nobo pa futuro. 

Rene Herde’: “ Esey ta exactamente loke nos a haci. E inversionnan 
pa cambia e forma di genera energia di petroleo caro pa energia 
renovabel, sin niun duda ta un di e miho escohencianan pa futuro. 
Nos jiunan lo ta contento cu esaki sigur. 

Pa futuro e ta duna nos e seguridad y e trankilidad, cu kico cu pasa 
cu petroleo, nos lo tin otro forma pa sigura nos pais di energia limpi, 
pagabel y mas stabiel. E renovacion di leynan laboral, di belasting, 
di leynan pa stimula inversionnan den nos economia, e renobacion 
di nos infrastructura basico essencial - waf, camindanan principal, 
hospital, aeropuerto, turismo - ta haci cu obstaculonan bieuw a 
wordo kita y a crea oportunidadnan economico y laboral nobo. 


E hospital renoba ta bo 
pa nos propio hendenan, 
pero e ta crea confiansa y 
trankilidad pa tur hende cu bin Aruba. 

Ta importante pa nan sinti nan mes sigur di bin Aruba. E reno- 
bacion di nos leynan ta duna siguridad y proteccion pa pueblo y 
inversionista. Nos sistema di seguro social ta probablemente un di 
e sistemanan mas completo y mas sigur den nos region 


CC Real Software, RealSupport 


International NV 



Testarive our New HRM 


Pero mas importante cu tur ta cu e ta igual pa tur hende. Esey ta 

duna confiansa y trankili- 
dad. T’e cosnan aki cu nos 
a inverti hopi den dje, cu 
ta duna nos hende hoben 
y grandi e trankilidad y 
confiansa pa cu futuro. 


Anto esey ta sin conta loke 
mas tin cu bin riba tere- 
no economico. Awor nos 
mester haci uzo di tur loke 
nos a realisa den e ultimo 
6 aña y crea mas oportuni- 
dad pa tur nos hobennan y 
mas stabilidad pa henter 
nos pais. Ta pesey mi ta 
optimista”, Rene Herde ta 
conclui. 


Complete Solutionfor 
Payroll and 
Human Resources 



Payroll Pro 

Real Software, RealSupport 


VCC International 

ARUBA 
(297) 583-7072 


www.vcc-int.com 

BONAIRE 
(599) 717-6067 


info@vcc-int.com 

CURAÇAO 
(599) 738-7067 



#1 Online 


Tel: 583-1400 
Fax: 583-14444 

Facebook; 

www.fa cebook.com/awema i nta 

Website: www.awemainta.com 
E-maih noticia@awemalnta.com 

Evelyn Wever-Croes: 



Cambia ley pa esnan 
cu tin cu paga nan 
fiansa di estudio bek 


Nos compromiso ta brinda alivio na nos pueblo 


EVELYN Wever-Croes ta bisa cu fraccion di MEP algun luna atras a anuncia 
un cambio di ley cu nan ta trahando riba dje. 

A referi aki na nan programa di campaña, den cual ta menciona cu mester 
brinda alivio n’esnan cu caba di studia y mester paga nan fiansa di estudio bek. 
«Varios persona a puntra con ta para cu esaki, y mi mester bisa cu e ta un 
trayectoria largo y dificil, p’asina traha un ley bon hinca den otro. 

Nos ta trahando rib’e cambio di ley, cu ta haci e pagonan di fiansa di 
estudio deducibel (aftrekbaar) di belasting, te na un maximo 
di 10 mil florin pa aña, pa 10 aña. 

Corsou a caba di introduci esaki fin di aña pasa, pues 
no por tin obhecion di ningun hende pa haci>e na 
Aruba tambe. 


E areglo aki lo bay conta pa tur esnan cu ta paga un 
fiansa di estudio bek, pues no solamente esnan cu ta 
paga e fiansa di Hulanda, pero tambe di Gobierno di 
Aruba of otro institucion cu ta duna fiansa di estudio. 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 

nSourcf 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 

E ta bay conta p’esnan cu termina nan estudio awor, 
pero tambe p’esnan cu a termina nan estudio caba y ta 
pagando caba. 

Nos ta den e fase final di consulta cu expertonan pa al- 
gun detaye di e ley, prome cu nos entreg’e oficialmente 
na Parlamento. 

Den pasado tabata tin intentonan pa duna un alivio 
den forma di e pago di interes, sinembargo nunca e 
intentonan ey a concretisa, y ademas nos proposicion 
ta bay mas leu. 

Wever-Croes ta sugeri cu mescos cu na Corsou, nos kier 
pa full e suma cu ta wordo paga, wordo deduci di belast- 
ing, no solamente interes. 

E areglo aki lo costa Gobierno berdad poco entrada di 
belasting, pero di otro banda, e lo atrae nos profesion- 
alnan pa bolbe Aruba y asina contribui na desaroyo di 
nos economia, y di e forma aki e placa di belasting ta 
drenta bek. 

Maske den Parlamento tin hopi polarisacion y manera cu 
MEP bin cu un proposicion, AVP ta tir’e den bari sushi, 
toch mi no ta kere cu por tin un politico cu por ta contra 
di esaki, y mi ta conta cu nos lo haya sosten amplio di tur 
partido den Parlamento y den Gobierno pa logra pasa e 
ley aki mas pronto cu ta posibel», Evelyn Wever-Croes 
a duna di conoce. 

Savaneta 

584 0444 


1333 

“ 

Tanki Leendert 

582 0333 

Offer is NOT valid in combination with any other Domino’s Aruba offer or promotion. 

Best Pizza Aruba N.V. reserves the right to stop the promotion at any time without prior notification. 
This offer is valid from Wednesday November 18, 2015 and ending Tuesday January 5, 2016. 

Segun Gerick Croes (MEP): 

Reparatietoeslag algo 
djis pa gaña wowo! 


— 


TIPSPA 


COMBATI 

HACKM 


Esaki ta un serie di tips 
y conseho cu por yuda 
bo evita di bira un victima 

dicrimen 

cybernetico. 


No ta tur hackers tin banconan of 
negoshinan grandi como obhetivo. 


Tip 


Mfl ^ 




Reemplasa 
Windows XP 
inmediata- 
mente 



Mayoria hackers ta target negoshinan chikito y mediano, pero tambe casnan 
di famia y computernan personal paso nan ta asumi cu lo tin menos seguridad. 


Microsoft a stop di update e sistema di 
operacion aki desde April 2014, esta cu 
cualkier fayo detecta desde e momento 
ey NO LO WORDO coregi. Un cantidad di 
atakenan contra Windows XP a sosode 
desde April 2014. 


Banconan ta percura pa seguridad y 
proteccion di no solamente placa di su 
clientenan, pero tambe nan informacion 
personal y di negoshi. 

Sea consciente y cauteloso cu bo 
informacion y proteha bo mes, paso 
esaki ta bo responsabilidad tambe. 



Arubabanl 



BANCO Dl CARIBE 


H icmb 

J CARIBBEAN MERCANTILE BANK N.V. 



RBC Royal Bank 


GERICK Croes ta bisa cu un d< 
nete Eman constantemente t’es 
cuidadanonan. Netamente esak 
p’e reparatietoeslag cu Parlame 
gaba cune. Ta como sifuera di; 
diripiente a drecha e calidad di t 

Den e comunicado di awe nos t; 
simpel cu e reparatietoeslag mis 
a duna ta insignificante. 

Na promer lugar e reparatieto 
lo mester tabata pa recupera pc 
endo di bo salario bo lo haya ui 
bo salario. 

E grupo di cuidadanonan cu a bi 
cu un salario minimo di 1636 flo 
haya un compensacion di 75 fl( 
un salario di maximo 2500 florir 
di 25 florin. 

Gerick Croes ta urgi pueblo pa 
Eman dunabo e ta kite bek foi 
tuma como ehempel un cuidad; 
loon (1636). 

Den principio e la haya 75 florii 

Durante e periodo di 2011-20 
ahustacion cual nos lo recapitu 
(4x) a aumenta primanan di AO 
un calculacion simpel 1% di 16 
y considera cu na 3 ocasion prin 
laira ta nifica cu a kita por lo n 
florin for di bo na primanan. 

Un otro ahustacion cu a bin cun 
cu a cuminsa cu 1% bai te 3% r 
tuma 2% mes ta 32.72. 

Awor promer cu cualkier Parlan 
bisa esaki ta bon p’e cuidadano 
condena e cuidadano pa traha t< 
di aumento di suma di pensioer 

Otro gasto cu a bin serca pa bc 
bransa pa recohe sushi cu pa kr 

Pa recapitula e 75 florin ci 
cobra minimumloon a hayi 

Algun ahustacionan 21 

Aumento prima 
Pensioen obligatorio 
Cobransa sushi 


Total 

Dn cu ta resalta den Gabi- 
;un di gaña wowo di nos 
i te caso cu e propaganda 
ntarionan di AVP tanto ta 
a a haya reparatietoeslag 
>ida di nos cuidadanonan. 

a bai splica na un manera 
;erabel cu Gabinete Eman 

eslag aki supuestamente 
)der di compra. Dependi- 
a “vergoeding netto” riba 

in remarca p’esaki t’esnan 
rin pa luna cual a cuminsa 
arin te cu e cuidadano cu 
i cu ta haya compensacion 


realisa cu loke Gabinete 
: di bo brutalmente. Ban 
ano cu ta gana minimum- 

i right? 

15 tabatin varios tipo di 
la. Na mas cu un ocasion 
•Vy AZV cu 1%. Si bo hasi 
36 ta 16 florin cu 36 cent 
nanan di AOV y AZV a bai 
nenos 16.36 x 3 = 48.08 


e t’e pensioen obligatorio 
la 2015. dus si akinan bo 

nentario core bin dilanti y 
e no mester lubida cu e la 
e 65 pero e no a bisa nada 
l si. 

) como cuidadano t’e co- 
na ta 26.50. 

i abo cuidadano cu ta 
a a bai na lo siguiente: 


Si bo a tuma nota den e ehempel aki ya caba bo 75 florin 
cu ta suppose di ta un reparatietoeslag a bay te chup! 
Pasobra bo a haya 75 florin y n’e otro banda bo a saca 
107.30 ya caba bo ta den 32 florin den MIN. 

Akinan bo no por papia mas di aumenta poder di compra 
pasobra e efecto ta uno negativo p’e cuidadano con bo bire! 

Pero e ahustacionan ariba menciona ta solamente e 
comienso pasobra durante e periodo 2010-2015 a subi 
tambe entre otro: 

1) grondbelasting cu 15%, 

2) aumento di inkomstenbelasting/loonbelasting dor di 
eliminacion di implementacion di e inflatiecorrectie 

3) cobra parkeermeter. E ahustacionan aki ta poco fastioso 
pa interpreta den placa pasobra tur caso ta diferente pero 
e liña cora ta cu bo a keda bai atras. 

Pero si por ehempel bo tabata paga mes un suma di 200 
florin na grondbelasting y esaki a subi cu 15% ta nifica cu 
bo a paga 30 florin mas pero logicamente esaki ta varia. 
Pa loke ta trata e inflatiecorrectie un persona cu ta gana 
minimumloon no ta paga belasting pero ban bisa e ta net 
pasa e grens di belastingvrij e medida aki sigur a pone bai 
atras den su florinnan cu e ta gana. 

E di 3 medida ta conta p’esnan cu ta confronta nan mes cu 
tur luna tin 60 florin menos pa- 
sobra tin cu paga pa nan por bai 
traha. Sigur esnan cu ta victima 
di e medida aki por bisa bon cla 
cu e miserabel reparatietoeslag 
di nada no a yuda! 


structura di BBO/BAZV tin 3 schakel esaki ta un aumento 
considerabel di 6%! 

Bo ta imaginabo con hopi bo a bay tras? Realidad cruel ta 
cu esaki ta wordo kita for di bo entrada netto perhudicando 
bo poder di compra na un forma hopi drastico! 

Si bo hasi bo mes e pregunta kico Gabinete Eman a haci 
pa di berdad stimula poder di compra bo lo haya como 
contesta NADA! 

Pasobra pueblo por a constata pa su mes cu prijsnan a bay 
drasticamente halto! Di tanto critica nunca Prome Minister 
Eman a pone un control ora tabata cobra BAZV/BBO na 
un forma inhusto rancando placa di pueblo inhustamente! 

Kico bo por conclui di tur esaki? Loke Gabinete Eman duna 
bo e ta kite bek for di bo 3x pa 4x biaha mas sin piedad. 
Tanto bal bo a haya un reparatietoeslag y e ta kite bek for 
di bo cu medidanan! Pero logicamente ningun represent- 
ante di AVP ta bay papia rib’e cosnan aki pasobra nan ta 
den e mundo di manipula y purba na crea e scenario cu 
tur cos ta bon y tur hende tine bon ignorando nan falta di 
compromiso cu pueblo. 

Ta di lamenta cu constantemente Gabinete Eman gaña 
wowo di nos cuidadanonan mientras realmente e ta cas- 
tigando cada un di nos cu medidanan ignorando su com- 
promiso cual mester tabata eleva calidad di bida, Gerick 
Croes ta termina bisando. 


Gerick Croes ta bisa cu Gabi- 
nete Eman no a keda te eynan 
pasobra e sistematica di BBO cu 
tanto a critica nan a aumenta 
esaki na dos ocasion cu 1% (dus 
2%). Pa colmo a introduci e 
asina jama “exchange margin 
tax rate” cu tambe ta hasi abo 
como cuidadano mas debil ora 
di swipe bo atm cu otro machine 
ora di compras. Pero conside- 
rando cu e priopio Prome Min- 
ister Eman mes ta papia cu e 


310-2015 (efecto directo) 



48.08 


32.72 


26.50 




107.30 


— 









ARUBA ALOE 

T A REGALANDO 

AWG. 1500 



N 



R E M I O ! 




Bo tin un potret, documento of artefacto relaciona 
cu Aloe of preferiblemente cu Aruba Aloe di prome 
cu 1900? Entrega esaki na nos pa e chens di gana 


Por fabor tuma contacto cu señora Astrid ten 
Hove (ahove@arubaaloe.com), bishita Aruba Aloe situa 
na Pitastraat 115, of jama 588 3222 pa mas informacion. 



tm 

Relaciona cu Luna di Diabetes 

AZV ta urgi tur hende homber pa haci chekeo di salud 

Tin 8000 diabetico registra 


CIFRANAN di AZV ta 

indica cu hende homber no 
ta gusta bay docter y durante 
di Luna di Diabetes, AZV ta 
probecha di inclui informa- 
cion tocante di e importan- 
cia di un bishita di docter y 
chekeo medico. Joost van de 
Kamp, relacionista publico 
di e instancia aki y miembro 
di Plataforma Promocion di 
Salud, ta splica cu ta suma- 
mente importante p’e hende 
homber tambe haci un chek- 
eo di sucu, entre otro, y haci 
nan screening di prostaat. 
Van de Kamp ta subraya e 
importancia di un chekeo di 
salud pa tur persona, y par- 


ticularmente nan chekeo di 
sucu, teniendo na cuenta cu 
diabetes ta un enfermedad 
cu por afecta bo calidad di 
bida si e no ta bon controla. 
Den caso di tur enfermedad, 
sea ta algo cronico of ta un 
malesa pa cual tin un cura, 
ta importante pa haya un 
diagnostico tempran p’asina 
preveni cu e malesa ta haya 
un chens di bira pio of causa 
daño permanente na un of 
mas organo. AZV ta duna 
di conoce cu na Aruba tin 
8.000 persona cu ta uzando 
remedi pa diabetes. No ta 
kita afo cu tin un grupo cu 
no a haya un diagnosis ainda 


of nan a haya un diagnosis 
of un resultado di test cu ta 
falta un bon “followup”, pero 
como cu nan no ta sinti malo 
esaki nunca a wordo haci. 
Indicacion di International 
Diabetes Federation ta cu e 
grupo aki ta mes grandi cu 
e cantidad di hende cu si ta 
haya tratamento. 

Joost van de Kamp ta splica 
cu Plataforma Promocion di 
Salud ta trahando hunto pa 
promove e diferente evento 
y actividadnan pa cu Luna 
di Diabetes y ta conseha tur 
hende pa haci un chekeo 
gratis di sucu n’e Bus di Salud 
ora e ta den bo vecindario 


iPhoneóGD 

The only thing that's changed is everything. 



0 M_ o 


fStore 

A R II B A 


Authorized Reseller 
Authorized Service Provider 


Ponton 67B UnitS - 588.2167* info@istoreruba.com * www.istorearuba.com 



of un di e otro puntonan di 
chekeo. 

Check con bo situacion ta, ta 
importante pa abo ta na hal- 
tura di bo estado di salud y 
haya e tratamento adecua pa 
controla bo diabetes, Joost 
van de Kamp ta comenta. 

Un otro punto esencial di e 
tratamento di diabetes cu dia 
aden dia afo e miembronan 
di Plataforma Promocion di 
Salud ta wak bay malo ta cu e 
pashent ta haya su pildernan, 
e ta tuma nan, pero e no ta 
adapta su forma di biba. E ta 
di sumo importancia pa un 
diabetico provee su curpa cu 
e combinacion di tratamento 
cu remedi, movecion y nutri- 
cion adecua. E pilder so no ta 
tur cos. Tuma pilder segun 
receta y no salta di tum’e ta 
keda recomenda. Un factor 
cu ta rekeri extra atencion 
y tur ora ta papia di dje t’e 
progreso di e enfermedad 
cu ta acelera ora cu e pash- 
ent no ta combina remedi, 
nutricion y movecion; di 


pilder e pashent por bay pa 
insulina y mas e enfermedad 
progresa, e pashent lo haya 
mas complicacion e.o fayo 
di riñon cu mester di bay riba 
dialisis tambe. 

E tratamento di e 8.000 mil 
diabeticonan registra ta costa 
na remedi 3,9 miyon florin 
pa aña y, segun AZV cada 
florin cu gasta pa cuida y 
controla diabetes ta bon. 
Pero, na mes momento AZV 
ta urgi pashentnan pa haci 
uzo di servicionan cu ta brin- 
da guia di nutricion, move- 
cion y cuido general p’asina 
nan mantene e enfermedad 
bou control y evita cu tur e 
placa cu nan mes a inverti 
pa medio di nan prima no ta 
gasto envano. 

Joost Van de Kamp ta re- 
corda specificamente hende- 
nan homber pa bay haci nan 
chekeonan cu mas frecuencia 
mas trempan cu haya un 
diagnosis, mas trempan por 
cuminsa cu tratamento cu 
resultado exitoso. 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon specvávs 



Samsung nole edge 


0 


bb sport 4.5 
afl. 210.00 


WnuFd- 

GaAXYMIIm 

. . \ 



Samsungs3 mini 
afl. 315.00 


Also: Samsung S5 . s5 minL Samsung 34, Samsung á mini. S3 mini éfc,,,, 
Accessories for all Samsung and Iphone models 

Tosfiiba Laptop 15.6 11 4Gb 320Gb Harddisk, Afl. 900.00 
Hp Ink catridges, Unlversal laptop adaptars etc,, 
iTunes gift cards $ 10.00i $ 15.00 and $26.00, 

Googte play oards and Playstation NeiVrtDrk cards, 

Sales, repair and acoessories for all Samsung models and other odlulara. 
Unlock, reload, resat, upgrade, replace led, keypad, speaker ete. 

Test pa HIV ta hopi simpel y lihe 

Un diagnosis di HlV-positief 
no ta un sentencia di morto 




• A varlety of cameras for «ach situaficn arid an unparallaled imagc datail, 
whlcfi wlll allow you ta monltor a narrow hallway to a large crowd. 


• Reduclng the rtumber of camaraa reduces the number of 
cable runs, labor hour» 

■ Keep your employees and establishment safe and secnre 

. H.2&4 an JPEOZdOQ Pro camaras can 
focused through the soitware 


Analoçi Video Encoders 







'R*cord up to 30 IPS at 4CiF r#&olutlon 
from port 

■RS-4B5 port for FTZ support 

'Alatm itiputs and outputs 

-Supports M.ZS4 tompr^istsion 

■Available rackmount kit 
■Audio in/out 

É 3D fnotioii-adaptive de'interlacing 



Situated at Patiastraat # 34, Dakote. 

Tel: 532-7252 / ematl insec asetarnet.aw 

ww w. i n5ec-aruba.n et 


**THE BEST EVIDENCE” 


20°/t 


Invest Securc could assist you 

_ with our variety of 

discount servtces Residentlal as wel) 

November to Remember as Commercial. 


E cuido y tratamento pa personanan cu ta HlV-positief 
of tin AIDS caba t’asina efectivo cu na diferente pais rond 
mundo caba a declara e malesa aki uno cronico y e no 
ta cay mas bou di malesanan cu directamente y sigur ta 
causa morto di e pashent. 

P’e pashent keda miho posibel di salud ta esencial p’e bay 
su controlnan na docter y tuma su remedinan manera 
mester ta. 

Tambe e pashent mester tin un actitud madura y re- 
sponsabel relaciona cu su malesa y particularmente, 
e mester corda semper uza proteccion ora cu e ta tene 
relacion sexual. 

John Henriquez di Dienst Besmettelijke Ziekten (DBZ) di 
Departamento di Salud, ta splica cu e test pa HIV ta uno 
simpel y lihe. E persona por haci e test segun fechanan 
stipula via di Bus pa Salud of via su docter di cas. E test 
haci riba Bus di Salud ta un rapid test y ta mustra e 
resultado di biaha. E no ta disponibel tur ora y mester 
check riba cua dianan Bus di Salud tin e. E otro opcion 
pa tuma e test t’esun tradicional, unda ta saca sanger y 
manda esaki laboratorio. 

Ora cu un pashent wordo diagnostica como HTV-positief 
DBZ ta sigui duna guia como parti di e team cu ta yuda 
e pashent den e parti di guia di su cuido y tratamento, 
cual ta inclui e salud mental. Nan ta traha hunto cu e 
internista pa percura pa y motiva e pashent pa tene su 
mes na su tratamento manera mester ta. 

E internista y DBZ ta delibera tocante di e cuido di e 
pashent y tambe ora un pashent no ta bay su docter pa 
algun tempo, ta tuma contact cu e pashent pa haya sa 
pakico e no ta bishitando su docter mas y ta yuda p’e 
pashent toch sigui cu su tratamentonan. E duda semper 
ta si e pashent ta bay su docter, e ta tuma su remedi? Of 
e ta practicando safe sex pa proteha su partner? 

Aunke a experencia hopi adelanto, HIV/AIDS ainda 
ta un topico taboo den comunidad y ta trahando duro 
pa kibra e ijs; e no ta un sentencia di morto, pero si ta 
rekeri cuido y guia adecua, incluyendo counseling, cu 
ta tuma luga tambe na DBZ, John Henriquez ta splica. 
Antes hende tabata muri pasobra nan no tabata sa con 
pa trata e malesa, actualmente e ta bon controlabel. 

Si e counseling cu ta tuma luga na DBZ no ta yega mas 
leu cu ta desea di yega ta schakel in otro profesional. 

DBZ ta papia cu e pashent tambe p’e tuma contacto cu 
esnan cu e tabatin relacion sexual cun’e pa nan bay haci 
un test como cu nan por ta infecta tambe. Ora un pashent 
cay afo ta haya sa tin biaha cu ta debi n’e hecho cu nan 
no tin auto pa bay docter of nan ta malo. 

Pashentnan di edad halto tin reto pa haya transportacion 
pa bay docter, por ehempel. Tin otro pashent cu ta ora 
nan haya nan mes den hospital, nan ta bolbe bek riba 
nan regimen di remedi pa controla nan HIV/AIDS. 

DBZ ta traha hopi di cerca cu e docternan y e pashentnan 
cu HIV na bienestar di e grupo aki den nos comunidad 
pa brinda nan e oportunidad pa biba mas largo y pa biba 
un bida mas normal posibel. 

FORMACION 

SOCIAL 

GRUPO 8 

A FINAUSA 

PROME 

FASE Dl NAN 
TRAINING - 






DIABIERNA mainta tempran hobennan di e 
di 8 grupo di Formacion Social (SVT) a yega bek 
Marinierskazerne despues di a pasa un siman 
largo riba veld. 

E hobennan a pasa e siman cu a pasa den mon- 
dinan di Aruba y a move di punta pa punta di 
Aruba, un total di mas o menos 80 km. 

Yegada na Marinierskazerne ta marka e final 
di 4 luna intensivo di training intensivo militar, 
fisico, y tambe trainingnan cu enfoke riba tra- 
bou den team cu sosten di AruMil. 

E mainta aki, e hobennan simbolicamente ta 
kita e petchi cu nan a uza 4 luna largo y ta haya 
un baret, como muestra di nan logro. 

Remplasante di commandant di Marinierska- 
zerne, Ajuddant Verwoert, a ricibi e hobennan 
cu palabranan di elogio, pero tambe pa sigui 
inspira nan pa sigui den e bon caminda cu 
nan a tuma. “E prome cuater lunanan a keda 
completa. Un bunita meta cu boso tur a logra. 


Bo ta haya algun oportunidad den bida y esaki ta 
un di nan. Tume cu tur dos man, e ta un bunita 
oportunidad, mira rond di bo, no ta tur hende 
a logra pasa e prome cuater lunanan. Pero boso 
si,” el a enfatisa. 

“Boso por ta orguyoso di esey, pero e no a fi- 
nalisa ainda, awo tin di sigui padilanti. Durante 
e 8 lunanan boso dilanti, keda tuma e oportuni- 
dadnan aki, pasobra despues lo bo wak bek na 
awe y realisa cu ‘esaki tabata mi oportunidad 
pa haci algo miho y mi a tume’.” 

Adjudant Verwoert a sigui bisando, “Como 
Kazerne, nos tambe ta orguyoso di boso logro 
y cu nos por a yuda boso den esaki y cu nos por 
a sostene pais Aruba, duna boso e oportunidad 
aki. Sigui dilanti, sigui motiva y entusiasma pa 
logra boso meta y tambe cu gana di sigui siña y 
mi ta sigur cu aki 8 luna boso ta para aki un bes 
mas cla pa cuminsa retonan nobo, un trabou 
nobo, unda cu ta riba boso isla.” 


E hobennan ta haya e fin di siman aki un periodo 
chikito pa descansa y tin di bolbe 1 siman mas 
pa finalisa algun cos na Kazerne mes, y djei e 
grupo ta sigui p’e parti di scol di Formacion So- 
cial, caminda cu e hobennan ta haya diferente 
curso pa nan por mehora nan chens pa por logra 
un trabou of sigui studia. Na final di e fase aki, 
e hobennan ta haya oportunidad pa pasa stage 
na diferente luga riba nos isla. 

Coordinador di e programa, Sra. Jessica Ras, a 
duna e hobennan tambe palabranan di elogio. 
“E ta algo unico cu boso a pasa aden. Hopi hoben 
kier experencia loke boso a pasa aden y a logra 
y pa un of otro motibo no por. Boso mester ta 
orguyoso di boso mes.” 

Sra. Ras ta splica cu tin hopi interes pa Forma- 
cion Social y hobennan ta siña hopi habilidad y 
ta haya hopi experiencia pa por sigui desaroya 
nan mes positivamente den nan bida personal 
y profesional. E programa ta pa hobennan en- 
tre 18 y 24 aña cu no a logra finalisa scol pa un 

of otro motibo y kier un oportunidad pa trece Pa por forma parti di e e programa di Formacion Formacion Social situa den Marinierskazerne na 
cambio den nan bida. Social, por haya mas informacion na oficina di Savaneta of por yama nan na telefon 522-5352. 








JU WELENMUISJI 


EMPEÑA Y CUMPRA 0R0 


MESTER Dl PLACA? 


PASA Y COMPROBA PA BO MES! 

ORARIO I0AM - ÓPM DIALUNA TE DlABlERNA 

Servicio pa 
Comunidad 


%JAVMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Oduber N.V. 

Pariba di Brug: Serv. Seroe 
_ Preto N.V. _ 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


Rui 

* Media 

i ir<‘i ;< 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 

Aruba Bank a sostene e 

"Corporate Event" anual di ATIA 



DIA 27 di november Aruba Trade and Industry Association (ATIA) a presenta su Corporate Event anual cu e 
aña aki a enfoca rib’e tema “Labor Market Flexibility”. 

Como orador principal organisadonan ta conta cu Ronnie Goldberg, kende ta Vice-presidente Regional den e 
hunta directiva di Organisacion Internacional di Dunadonan di Trabou (ILO). 

Gina Habibe, Miembro di Directiva di ATIA y Directora Ejecutivo di Aruba Bank, a bisa cu ta un honor pa t’e 
sponsor principal di e evento aki un biaha mas y a agradeci ATIA p’e oportunid aki. 

E objetivo principa di e evento aki tabata pa trese e comunidad comercial di Aruba hunto den un ambiente 
placentero y presenta un topico relevante p’e mundo di comercio. 

"Duronfe 90 aña Aruba Bank a duna sosfén n'e economia di Aruba. 

Esaki fa bin cu gran responsabilidad y un compromiso 
firme pa segura e confiansa, infegridad, sfabilidad y innovación. 

Nos posición como Aruba Bank no solamenfe a laga nos confribui 
n'e desaroyo económico di Aruba, pero fambe e 
desaroyo social di e pafs duraranfe e ulfimo 90 aña, 
como fambe sosfeniendo nos culfura y hisforia” 

Gina ta menciona. 

E evento tabata un hopi exitoso y Aruba Bank ta sumamente orguyoso di por a forma parti di esaki 

























































































Ciudadcmoncm di 
Noord encanta cu 
nan MFA 


HABITANTENAN di diferente bisindario di 
districto di Noord a congrega diahuebs anochi 
atendiendo e invitacion di Gobierno di Aruba 
pa presencia e ceremonia di apertura oficial 
di e prome Edificio Multifuncional di Aruba. 
Ya for di 6or di atardi tabata reina un ambiente 
masha agradabel den e espacionan habri 


rond di e cede 
moderno aki. 
Conocinan a topa 
y a combersa 
gratamente 
rib’e topico di e 
anochi cu tabata 
e diferencia 
grandi cu ya caba 
e facilidad ta haciendo den e bida di e 
ciudadanonan di e bario. 

E ceremonia tabata uno protocolario na 
cuminsamento, pero despues e enfoke principal 
tabata e rikeza cultural di pueblo di Noord. 

A manifesta e talento artistico cu presentacion 


di musica y baile di ciudadanonan di Noord 
manera Jack Tromp y integrantenan di Grupo 
Rosea Cultural. Tambe a bin dilanti e caracter 
amical di e bario danki n’e storia y anecdota cu 
yiunan ilustre di Noord manera Frendsel Giel 
y Titi Tromp a relata. 

Apertura di MFA Noord sigur ta un anochi pa 
recorda pa hopi decada nos dilanti ya cu ta 
marca e inicio di un era nobo pa loke ta trata e 
servicio publico cu e ciudadano por ricibi den 
su mesun bario. 

Gobierno di Aruba y Gerencia di MFA Noord 
ta gradici un y tur cu a haci e anochi posibel, 
mescos cu tur esnan cu a comparti e momento 
special. 



































18 


AWEMainta Dialuna, 30 November 2015 


Ceremonia den Santana 
relaciona cu e di 29 aña di 
fayecimento di Betico Croes 


DEN ORANAN di diahuebs atardi 
ultimo a tuma lugar un ceremonia di 
ponemento di krans den Santana di 
Santa Cruz, caminda a conmemora e di 
29 aña di fayecimento di e gran estadista 
y libertador Gilberto François “Betico” 
Croes. Dilanti familiar di Betico Croes, 
miembronan di Fundacion Betico Croes 
y miembronan di partido MEP a hiba 
palabra sra. Xiomara Ruiz-Maduro 


(MEP), sr. Maikito Croes (Fundacion 
Betico Croes) y sra. Gisette Croes (yiu 
di Betico), kendenan den nan discurso a 
repasa e lucha sagrado cu a ser hiba dor di 
nos Libertador y cu a conclui na nos Status 
Aparte dia 1 di januari 1986. 

Despues di e ceremonia aki a tuma lugar 
un Santo Sacrificio den Misa Inmaculada 
Concepcion pa resa pa descanso di alma 
di e gran personahe Betico Croes. 



Desconecinan a por poco a 
sende auto na candela 

CENTRAL a manda Polis diabierna lante y a bise cu el a paga e candela 
03.24, na Piedra Plat pa un intento di cu slang cu tabata sendi bou di e tire 
candela. Eynan e habitante C. ta bisa banda robes. E ta bisa cu ta sospecha 
Polis cu mas o menos 00.10, el a yega solamente un persona. 
cas y a pone su TX 384, un van Toyota C. a bisa cu den pasado e persona ey a 
modelo 4 Runner patras di e cas y a menase. Mirando e hechonan, Polis a 
bay drumi. bise p’e bay Recherché di Santa Cruz 

Mas o menos 02.30, su sobrino a padunakeho. 



Sorteo Big Wheel Lottory 


29 November 2015 


Diario: 

3468—3375—3446 

Corsow: 

9647—4945—5907 

Super4: 

3795 

StDomingo 

0108—0401—0018 

Flamingo: 

9696-5202—6109 

Smarty: 

9192—3528—2137 

Dayly: 

3247—2710—7727 

Undaboplacata SIGUR! 


















AWEMainta Dialuna, 30 November 2015 



Reunion importante di Nacionnan Uni a cuminsa na Paris sin Prome Minister Mike Eman 

Pa Eman tabata importante keda Aruba 
relaciona cu perdida di esnan riba lama 

Nan odisea a caba diadomingo atardi 


TUR COS tabata cla pa Prome Minister Eman 
hunto cu un delegacion sali rumbo Paris unda 
COP21, e reunion mas importante di e epoca 
aki ta tuma lugar unda ta defini agenda 2030 
pa loke ta cambio di clima y su efectonan pa 
islanan SIDS. 

Prome Minister Eman y su vision berde a hala 
atencion di mundo henter y di esnan den top di 
Nacionnan Uni. Esaki ta motibo cu el a wordo 
invita un biaha mas dor di Reino Hulandes pa 
ta presente como orador den algun discurso, 
tambe como panelista y pa dirigi algun bilateral 
durante e siman sumamente importante n’e 
ciudad di luz Paris. 

Na momento cu Prome Minister Eman a keda 
informa di e destino di 10 persona perdi riba 
lama saliendo di Aruba pa Venezuela, e no a 
pensa dos bes y a cambia su biahe mesora. 

El a sigui e desaroyonan di buskeda di cerca 
den convivencia cu e famianan cu tabata 
bibando un insiguridad penoso mientras nan 
sernan keri ta den un odisea riba lama. 
Diadomingo den oranan di atardi a logra 
haya esnan perdi riba lama. Un alivio grandi 
a domina e sentimentonan na Aruba. 

Delegacion di Aruba na Paris 

Mientrastanto parti di e delegacion a yega 
Paris caba. Minister di infrastructura Sevinger 
ta reemplazando Premier Eman den e prome 
reunion cu ya caba a tuma lugar den presencia 



di Rey di Monacco, President di Carbon War 
Room Figueres y representantenan di SIDS 
(Small Island Developing States). Na Paris tin 
hopi turbulencia andando despues di atakenan 
terorista dos siman pasa. 

Importancia di presencia di Aruba na 
COP21 na Paris 

Siman pasa diabierna Prome Minister Eman 
a splica pakico presencia di Aruba, aunke un 
isla chikito, n’e reunion aki ta asina esencial. 
“Presencia di Aruba ta tuma lugar den cuadro 
di Reino Hulandes cu a invita nos pa ta 
presente na e top na Paris. Mas y mas Aruba ta 
tumando e posicion como isla cu e meta hopi 
imporante su dilanti pa na 2020 Aruba ta bay 
haci 100% uzo di energia renobabel. Percura 
asina cu e sistema ecologico no ta wordo 
afecta. 

E meta di Aruba ta pone cu nos ta 
aplicando tecnologianan cu tanto 
den produccion di energia como 
tambe den e forma con mantene 
e stabilidad riba nos sistema 
di energia cu ta aplicabel 
den contexto mas grandi, pa 
mundo mira con e ta funciona 
den un contexto mas chikito.” 


afilia nan mes na Aruba manera Carbon War 
Room, TNO y varios otro mas. E tema cambio 
di clima na Paris ta pa papia riba SIDS di cual 
Aruba ta parti di dje. Eman a bisa cu Reino 
Hulandes ta orguyoso cu un di su partnernan 
den Reino (Aruba), ta liderando e tema aki. 
“Lidera, pero sigur kier expone tambe e 
experiencia y ambicionnan di Aruba rib’e 
plataforma internacional na Paris cu tin wowo 
di mundo henter riba dje. E ta algo positivo no 
solamente pa nos mes aki na Aruba, pero tambe 
a 1 g o positivo cu Reino ta 

contribui na 
dje y cu Reino 
ta orguyoso di 
dje.” 


Tur esaki a pone cu 
partnernan internacional a 


Gerick Croes 
satisfecho di 
por a brinda 
pueblo e 
asistencia cu 
e merece! 


DESPUES di un tremendo campaña di 
belasting teni na Cede di MEP, e hoben 
Gerick Croes a continua cu asistencia den 
pueblo. Diasabra ultimo tawata e delaster 
dia cu e hoben Gerick Croes a brinda ayudo 
pa yena aangifte inkomstenbelasting di aña 
2014. Despues di a bishita varios bario 
rond di Aruba a termina cu e accion di 
aangifte 2014 aki na Pos Chikito. 

Den principio a planea pa asisti pa 2 ora 
pero esaki a dura un total di 4 ora debi cu 
varios cuidadano a acudi na Pos Chikito. E 
accion aki di algun siman sigur tabata uno 
super exitoso. Gerick Croes a keda cu un 
sentimento di satisfaccion cu asina hopi 


persona por a wordo asisti. 

Gerick Croes a expresa su palabra di 
gratitud na un y tur cu a habri porta di 
nan hogar durante e ultimo 3 simannan 
aki p’asina por tabata mas serca di pueblo 
y brinda e asistencia cu pueblo merece. 
Tambe palabranan di danki ta bay na tur 
cu a yama na radio of di un forma of otro a 
propaganda e asistencia den bario. 

Riba e ultimo dia e asistencia tabata uno 
asina grandi cu refuerso tabata rekeri 
pesei palabra di danki ta bay n’e hobennan 
universitario cu a duna di nan tempo liber 
pa ta disponibel pa por yuda pueblo. 























Xpresa bo mes 

By: Ewald K Biemans 


A response to 
ATA # s recent news 
releases 


I HAVE read several releases recently from 
the ATA that were published and several other 
news media suggesting that local hotels should 
be aware of fundamental shifts in travel, that 
everyone in Aruba knew that there would be 
a sharp drop in the number of Venezuelans 
staying in hotels and basically that the hotels 
should wake up to the realities of life. 

I would like to clarify to the ATA, that as an 
industry upon which 90% of Arubans depend 
for their way of life, we need to row together 
in one direction and that the ATA should not 
say to the hotels «1 told you so». 

Without going into details, allow me to say that 
the ATA took over the AHATA marketing fund 
in 2010 and it behooves the ATA as the primary 
controller of the destination’s marketing funds 
to stay in tune with all of the changes going 
on the travel world and to adjust to those new 
realities. The sector has asked for contingency 
plans to avoid the expected drop in traditional 
visitors from Venezuela from as far back as 
2013. Again, about a year ago, we wrote an 
extensive proposal asking the ATA to diversify 
our sources of business and to offset any drop 
in arrivals from South America, as Brazil, 
Argentina and Venezuela were experiencing 
growing economic hardship. As a sector we 
offered several alternatives. Since then the 
Colombian business has also suffered as a 
result of the decline in value of its currency. 

I find the statement about the increase of US 
visitors misleading. Let me explain why. We 
need look back a few years and take a long 


term view. The share of visitors from the USA 
peaked at 74% in 1985 but through most of 
the 1990s the share fell between 53% and 
58% only exceeding 60% in 1999. The share 
peaked again at 73% in 2004 but has fallen 
back consistently since then to the 54% we saw 
in 2014. So our US business as a proportion 
of our overall arrivals has fallen from 73% to 
54% in just ten years and any recent growth is 
making little impact on this number. 

I personally find it a bit odd that it is only 
now the ATA starts explaining the current 
situation as being the result of shifts in business 
rather than telling us what has been done to 
ameliorate the loss of Venezuelan hotel stays 
and what kinds of steps are and were taken to 
redirect our marketing efforts to prevent or at 
least reduce the impact of such losses. 

The last few years we were told of record 
arrivals and of having achieved over one 
million visitors as if more visitors is better or 
that quantity rather than quality is the goal. 

At the same time we must face the fact that our 
product is mature. Many of our hotels are more 
than 20 years old and many of our associates 
have worked in the industry for decades. There 
are numerous new destinations out there with 
new hotels and a young energetic workforce 
anxious to steal our customers. It is a personal 
concern of mine that we do not appear to be 
providing the quality experience we once 
did. Perhaps our recent success has led to 
complacency, perhaps we are not as caring as 
we once were. 


As a result we now face a serious issue. As 
a sector we committed to attempting to 
attract a higher spending, more affluent 
traveler, we committed to achieving a higher 
REVPAR each year while we warned the 
authorities that this will also take some 
adjustments from the government side as well. 
A REVPAR committee came up with many 
recommendations but as far as I am aware not 
much has happened in implementing these 
necessary recommendations. 

As I previously said we are all in this together. 
The sector is too important for us not to 
work together. Let us move forward with 
implementing the recommendations of the 
revpar committee. Let us agree on how best 
to address the challenges stemming from the 
decline in Venezuelan hotel traffic. Let us 
together work towards continuing to diversify 
our markets. And let us work together to 
address our service issues. 

Finally let me comment on another related 
matter. A commentator recently alleged 
that the CEO of AHATA, Jim Hepple, was 
in the employ of Eduardo de Veer and was 
working on his instructions. As immediate past 
Chairman of AHATA let me say that nothing 
the CEO did was without the full approval of 
the 15 Directors of the Board of AHATA and 
that to think otherwise is just plain wrong. 
Our industry is too significant to be the subject 
of these tensions. Speaking personally I hope 
we can come together to address our mutual 
concerns and to provide a sustainable and 
viable tourism sector to support all Arubans. 













Cu curso di "Supervisory Skills" 

Pest Aruba N.V. ta 
sigui inverti den su 
empleadonan 


DEN CUADRO di mehoracion 
continuo di e servicio na su 
clientenan, Post Aruba N.V. 
recientemente a ofrece dos 
training di “Supervisory Skills” 
riba nivel basico y avansa pa su 
empleadonan. Asina Post Aruba 
N.V. ta sigui inverti den e educacion 
di nan empleadonan, cu cursonan 
cu ta yuda nan expande nan 
conocemento y habilidadnan riba 
diferente tereno cual ta beneficia 
e cliente, e organisacion, pero 
sigur tambe ta na beneficio di e 
empleado mes pa cu su crecemento 
profesional y personal. 

Post Aruba N.V. a ofrece 11 
empleado e oportunidad pa sigui 
e curso ofreci pa Senior Trainer 


Consultant Ina Croes y Carlos 
Albertus di B&P Interface. Post 
Aruba N.V. ta contribui cu e 
curso aki pa saca lo maximo di 
e potencial di su empleadonan, 
den un esfuerso pa nan crece 
den nan funcionamento. 

E curso tabatin un duracion di 
12 siman y a inclui topiconan 
importante relaciona na 
habilidadnan di liderazgo, esta 
maneho di cambio (“change 
management”), comunicacion, 
coaching y motivacion. 

Post Aruba N.V. ta felicita tur 
empleado cu a sigui e training y 
ta desea nan exito den nan carera 
profesional. Gerencia ta felicita 


Shulidah Figaroa, Adalberto 
Vrolijk, Oscar Wolff, Hussam 
Koolman, Jonathan Farro, Jeanille 
Tromp, Donna Gumbs, Neal 


Henriquez, Mark Mackay, Urvin 
Paesch y Lupita Ras, pa a tuma e 
reto cu entusiasmo y completa e 
curso cu exito. 

Partido MEP ta 
mira atras riba 
un campaña di 
belasting hopi 
exitoso 


MANERAya a bira custumber, e aña aki tambe partido MEP 
bou liderasgo di sra. Evelyn Wever-Croes a tene un campaña 
pa yuda cu yenamento di formulario di belasting, sumamente 
exitoso. Den total a yuda mas di 500 persona, yenando mas 
di 700 formulario, y trahando varios otro tipo di carta. Esnan 
cu a acudi na Cede di MEP a wordo atendi p’un equipo di 11 
voluntario, tur experto rib’e tereno di belasting. Nan por a 
combersa cu Lider di MEP y e candidatonan cu tabata tey 
presente. 

Un danki di curason ta bay na tur cu a duna nan aporte p’e 
campaña aki ta exitoso un biaha mas. 

Parlamentarionan di Corsou cu tabata na Aruba pa un 
reunion, tambe a probecha di acudi na Cede pa mira con e 
campaña ta wordo organisa, y nan a hib’e concepto Corsou 
pa aya tambe bay ehecut’e. 

E ultimo dia pa entrega bo formulario ta diamars awor, 1 di 
december. Si ainda bo no a yena bo formulario, ta bon pa 
bo pidi extension «uitstel» no mas tarda cu diamars awor 
1 di december.Esnan cu NO yena nan formulario y NO pidi 
extension, ta bay paga dimas belasting. Pa cuminsa bo ta haya 
un multa, y riba dje e Inspector mes por calcula bo entrada 
pa bo y usualmente nan ta calcula esaki mucho mas halto di 
locual cu e ta. 

Finalmente tin e chens tambe cu nan ta entrega keho na 
Ministerio Publico of haci un investigacion penal si bo no 
entrega bo formulario. Tur esaki ta motibo di sobra pa bo 
yena bo formulario na tempo. Paga belasting ta deber di nos 
tur, pero no paga dimas belasting! 



























Preme Minister 
Eman ta biaha 
awe pa Paris pa 
atende cumbre 
COP21 

E ta orador na varios ocasion 
poniendo Aruba briya den luz positivo 

\ 


AWEMainta Dial 


MIENTRAS cu un delegacion di 
Aruba encabeza pa Minister Benny 
Sevinger a biaha diasabra pa Paris 
pa atende e cumbre importante 
COP21, Prome Minister Eman a 
dicidi di keda Aruba pa sigui di 
serca e desaroyonan y duna man 
den yuda den buskeda di un grupo 
di hende abordo di un yate cu a 
haya su mes den problema riba 
lama. 

Despues di algun dia di angustia, e 
rescate tabata exitoso y tur hende 
ta sano y salvo na Colombia. 
Prome Minister Eman, manera un 
berdadero lider, a keda aki cu su 
hendenan y ta biaha awe dialuna 
pa Paris. 

Presencia di Aruba na Paris ta di 
gran importancia. Esey Prome 
Minister a enfatisa, pero tambe e 


ta consciente cu paisnan grandi tin 
mayor influencia riba e acuerdo cu 
ta wordo sera. 

“Pero, si t’asina cu durante e 
ultimo añanan SIDS (Small Islands 
Developing States) a haya un bos 
mas fuerte den mundo y riba 
plataforman asina. 
Specialmente e islanan den 
Pacifico cu ya caba ta biba e 
realidad di e ‘global warming’ 
unda e nivel di awa di lama ta 
lantando. 

Tin cierto isla cu ta premira cu 
den un tempo hopi limita nan 
ta bay haya nan mes confronta 
cu situacionnan no deseabel cu 
cambio di clima ta trece cu ne. 

Aruba no tin e problemanan ey 
awor ainda y ta bay dura mucho 
mas tempo cu p’e islanan aki.” 


Eman a splica cu ya caba tin 
pronosticonan cu islanan den 
Pacifico dentro di no mucho 
tempo lo no existi mas pa motibo 
di global warming. 

“Esaki a pone cu nan bos ta birando 
mas fuerte. Nan ta biba e realidad 
caba y nan ta wordo scucha hopi 
mas lihe cu antes. 

E tamaño so di e isla/pais no 
ta determina cuanto di bisa bo 
tin den henter e discusion aki. 
Kico t’e pasonan cu mester bay 
tuma pa reduci global warming y 
eventualmente pare, ta un asunto 
di nos tur. 

Tambe bos di islanan chikito cu 
podise no ta influenciando global 
warming, pasobra nan footprint di 
C02 ta masha limita den mundo, 
pero si nan t’e victimanan di e 
desaroyo aki, ta wordo hopi mihor 


scucha.” 

Den caso di Aruba no tin e menasa 
mes eminente manera islanan 
Pacifico. 

“Asina mes Aruba un bes mas ta 
haya reconocimento, mirando cu 
nos ta un di e islanan den mundo 
cu tin un agenda hopi ambicioso 
pa na 2020 ta 100% sostenibel y 
nos tin un consistencia den realisa 
e programa aki loke den mundo ta 
hayando hopi simpatia, sosten y 
admiracion. 

Esey ta duna Aruba, pa chikito 
cu nos por ta, un posicion di 
renombre den e mundo grandi 
aki.” Aruba ta sigui su curso cu 
pasonan sigur. Prome Minister 
ta duna su discurso, sin duda 
elocuente, p’asina pone Aruba 
briya den luz positivo. 

Tradicion di Gaita ta presenta: 

"Nos ta Vencedo den Cristo" 



CU SUMO placer y alegria e agrupacion musical: 
“Tradicion di Gaita” ta presenta na henter e pueblo 
di Aruba su mas reciente Produccion Musical pa 
loke ta trata e temporada di Pasco y di Fin di Aña 
titula “Nos ta Vencedo den Cristo”E disco compacto 
aki ta contene 7 tema musical cu’n variacion 
di ritmonan entre otro: Gaita, Tumba, Balada, 
Calypso, Salsa, Tamborerero y Danza p’asina aki 
por complace tur gusto di e fanaticonan tanto 
grandi como chikito. 

E prome tema ta titula: “Ban sigui cu e tradicion” 
cu ta mas cu’n invitacion pa Aruba y tambe pa 
tur grupo di gaita aki na Aruba pa nos por sigui 
mantene bibo nos tradicion, pa defende tur loke 
ta di nos, p’asina nos gaita por sona pa semper, ya 
cu nos aki na Aruba a adopta Gaita tambe como 
nos tradicion. E tema number 2 ta titula: “Don 
Juan” composita pa J. Freddy T. Montoya ta un 
tema comico cu ta papia di e historia di un homber 
cu ta yama Don Juan y e fantasia tras di tur loke e 
personahe aki ta haci den e temporada di Pasco y fin 


di Aña, entre otro hopi popular y conoci pa trece 
ambiente y alegria. E tema number 3 ta titula: 
“Vencedo” composita pa. Janina Henriquez. ta 
un tema Gospel hopi bendiciona y inspirativo cu 
ta mustra nos tur loke nos ta haya den Señor, e 
Goso, e Bida Eterno y Salvacion. 

E tema number 4 ta titula: “Toka Tamborero” 
composita pa J. Freddy T. Montoya cu ta papia 
di tur loke un tambu ta trece cune, e ambiente, 
e alegria, e energia y forsa pa bo curason, un 
instrument cu den tur temporada ta destaca. E 
tema number 5 ta titula: “Pordonami” composita 
pa J. Freddy T. Montoya ta un tema di un Pareha 
cu ta expresa na otro tur e amor y e palabranan cu 
nos mester mantene den nos boca y curason pa 
brinda na tur nos sernan stima 
E tema number 6 ta titula: “Biba nos Cultura” 
ta un Potpourri cu diferente tema composita pa 
nos inolvidabel Mama di Cultura sra. Bernadina 
Growell den feliz memoria, entre otro temanan 
popular manera Macuto, Pilar, Ayo Mi dudu, Dalia, 
un Soño, p’asina aki mantene bibo tur e legado cu 
nos Mama a laga atras pa nos. 

Y nos ta cera e disco compacto aki cu e tema 
number 7 cu ta titula “Ban Ricibi e Aña Nobo” cu 
tambe ta nos tema promocional composita pa J. 
Freddy T. Montoya cu ta papia di e ambiente y e 
emosionnan cu e cambio di un aña nobo ta trece 
cune, e imagennan tras di nos celebracion, tur e 
sentimentonan y e miho deseonan p’e cambio di 


un aña y e bendicion cu nos ta desea na henter 
humanidad. 

Tur cancion a ser rearegla y graba p’e maestro 
Dimitri Frans na kende nos ta sumamente agradeci 
pa tur e bon trabao y pasenshi durante di henter 
e produccion. 

Tradicion di Gaita ta gradici na prome lugar na 
Dios Tata todo Poderoso cu a duna nan e talento 
y e oportunidad di cuminsa di nobo. Na tur Famia 
y amigonan cu a kere den nan. Na Jhon Freddy 
T. Montoya. Na Janina Henriquez -Na Charise 
Arends- ShamoukGraux-Joe Fortin- DimitriFrans. 
Na Comision Bernadina Growell. Na Rumanan di 
Bernadina Growell, na henter nos pueblo Arubano, 
prensa radio y television pa nan sosten. 

Nos ta dedica e CD aki na nos Mama di Cultura 
sra. Bernadina Growell den Feliz Momoria, 
Danki “Dina” pa tanto aporte cu bo a laga pa 
nos Cultura. E agrupacion musical Tradicion di 
Gaita orguyosamente ta presenta su mas reciente 
produccion p’e temporada di Pasco y Fin di Aña 
2015: “Nos ta Vencedo den Cristo” 

Tambe nos ta Invita tur Fanatico y Aruba en 
general pa bin presencia Bautizo (Bendicion) di 
nos CD, dia 6 decemeber di 5:00/7:00PM na Cas 
di nos Inolvidabel Mama di Cultura sra. Bernadina 
Growell den feliz memoria. 


Rotonde di Sabana 
Grandi a keda 
expectacular 

Un regalo bunita di BoBario, Garage Central Aruba y Grupo Sonrisa 


DIAHUEBS anochi tabata turno pa rotonde di Sabana Blanco 
inaugura oficialmente su decoracion p’e dianan di fiesta di fin di aña. 
Den cuadro di e proyecto comunitario di BoBario, Garage Centraal 
Aruba y organisacion social Grupo Sonrisa trahando hunto a crea un 
bunita regalo pa fin di aña na Sabana Blanco. Cendemento di luz a 
bay den un ambiente sumamente agradabel cu animacion musical 
di ‘Paranda Ta Nos’ y honor tabata na un cliente di Sonrisa pa cende 
e luznan decorativo pa prome biaha.Clientenan di Sonrisa a traha 
simannan largo rib’e decoracion cu awo ta visibel rib’e rotonde di 
Sabana Blanco. Tabata hopi trabou di furamento, verf y hopi mas. 
Anochi di e apertura nan tabata hopi emociona y tambe orguyoso 
di e trabou cu nan a haci, segun lider di e grupo Angelique Perez. 
Rodney Kock, marketing manager di Garage Centraal Aruba a splica 
cu tabata un trabou grandi, pero placentero pa coordina esfuerzonan 
cu Grupo Sonrisa. 

“Varios structura, incluyendo cas, sero, caha, etc cu hopi detaye. 
Empleadonan di Garage Centraal tambe a coopera enormemente 
pa despues entrega e trabou na Club Sonrisa pa caba e trabou. Ora 
cu tur cos tabata cla, tur hende a bini hunto pa instala nan rib’e 
rotonde y haci tur conexion di coriente.” 

Un trabou comunitario den e sentido mas amplio di palabra. 

San Nicolas por 
ta orguyoso cu un 
beyesa di rotonde 

E creacion ta fruta di colaboracion entre 
CEDEHM, ODINSA y varios otro instancia local 


DIABIERNA anochi entrada di San 
Nicolas a briya cu hopi luz, musica 
y alegria di e temporada danki n’e 
ceremonia di inauguracion di nan 
rotonde. 

BoBario a asigna e rotonde di San 
Nicolas na CEDEHM y ODINSA, 
y hunto cu colaboracion di otro 
gruponan a realisa e decoracion 
bunita pa luci durante henter 
temporada di fin di aña. 

Animacion tabata den cultura tipico 
di San Nicolas cu musica di steel pan. 
Elizabeth Pope a canta tema cu amor 
ta den bo mes. 

Donacion di ATCO, Garnier, Utilities 
y Citgo tambe a yuda hopi. Un 
danki fuerte a bay n’e detenidonan 
di KIA cu a haci hopi di e trabou, 
Sandra Brown, director di Centro di 
Desaroyo di Hende Muhe, a bisa. 
Rib’e rotonde por mira figura di e mata 
di Aloe pasobra esaki ta refleha con 
apesar di secura, e mata ta sobrevivi 
y bin cu cosnan hopi positivo paso e 
ta rico den su beneficionan. 


Elementonan mas di Pasco t’e Candy 
Cane. Enfaticamente no a pone un 
pesebre pasobra, segun Brown: 
“Cristo mester ta den bo cas caba.” 
Fundacion di Hende Homber pa 
Hende Homber tambe a forma parti 
di e ceremonia como invitado. Nan 
a felicita y comparti tur bon deseo 
pa fin di aña, recordando cu nan tey 
pa duna. Tienda di Educacion tabata 
otro invitado di cendemento di luz na 
San Nicolas. 

Enfasis tabata poni rib’e fundacion 
y organisacionnan social cu tin na 
Aruba pa brinda apoyo na esnan cu 
tin mester. Family First tambe ta 
un grupo local cu a forma parti di e 
rotonde su creacion y celebracion. 
Carlos Zubieta, di parti di ODINSA 
como grupo desaroyador di Green 
Corridor a indica cu apesar di tabata 
un reto, nan ta gradici p’e oportunidad 
di forma parti di e tradicion nobo aki 
di Aruba. Nan ta contento di por 
aporta na celebracion di dianan di 
fiesta, un temporada cu pa nan ta 
hopi importante. 

Fundacion Museo 
Arubano lo Ke 
motor tras di 
Nicolaas Store 
Community 
Museum 


FUNDACION Museo Arubano e entidad cu ta bay haci 
uso di Nicolaas Store. 

T’asina cu Fundacion Museo Arubano lo bay huur e 
edificio monumental for di Stichting Monumenten 
Fonds. 

Fundacion Museo Arubano t’e capa pa tur museo na 
Aruba funciona bou di dje. Na aña 2008, Berns Museum 
Management a crea un rapport na unda ta conseha 
museo, como Departamento di Gobierno, pa comberti 
den un fundacion. A crea un fundacion pa maneha tur 
e museonan na Aruba enbes di cada un riba nan mes. 
Awor t’asina leu cu nan a inicia e proceso pa percura cu 
asina e edificio ta cla por ranca sali. 

Sra. Anky Vrolijk cu t’e director di Fundacion Museo 
Arubano ta comenta cu ya caba e mes conhuntamente 
cu Renwick Heronimo como persona encarga cu e diseño 
di coleccion y exposicionnan di museonan, a inicia cu 
e proceso. Sra.Vrolijk ta bisa: “Nos kier ta sigur di e 
contenido y den ki direccion nos kier hiba e museo aki.” 
Intencion ta cu Nicolaas Store ta bay bira un museo 
pero tambe lo haya un cafetaria unda localnan por 
intercambia historia cu nos bishitantenan den e 
infrastructura historico aki y Fundacion Museo Arubano 
lo t’e motor tras di esaki. 

Spantenbier na Nicolaas Store 

" Vision di comberti Scm Nicolas den 
— e capital di nos Herencia Cultural 
birando un realidad 



RECIENTEMENTE a celebra Spantenbier unda ayega 
n’e punto mas halto di e restauracion di Nicolaas Store. 
Restauracion di Nicolaas Store ta un di e partinan 
mas principal pa locual ta trata e desaroyo y 
henter un vision cu tin pa San Nicolas. 

E tabata un trayecto di 3 aña 
di planificacion y awor 
porfin cada pida puzzel 
ta hayando su luga. Nos 
por mira un watertoren 
cu awor ta den e fase 
di wordo muebla, y 
asina e comberti den 
e museo industrial. 


Nicolaas Store na 
su turno ta bay 
bira e “Community 
Museum” cu na 
mes momento t’e 
curason di henter 
e atraccion cu San 
Nicolas ta bay bira. 
Un vision cu 
Minister Oduber 


tin y a inicia varios proyecto caba. Un di cual t’e Aruba 
Mural Projects cu ya caba ta drentando su segundo fase. 
Un otro proyecto ta embeyecemento di caya principal na 
San Nicolas. Minister Oduber ta comenta: “Ya caba nos 
por menciona cu Arubaanse Wegenbouw lo t’e contratista 
encarga cu e prome fase cu t’e area di Promenade. Por 
spera un caya principal bunita cu diferente caminda pa 
sinta cu dak, full na klinker y cu iluminacion apropia. 
Esaki sigur lo cambia full e cara embeyeciendo e area pero 
tambe lo tin su contribucion n’e aspecto di siguridad.” 

E mandatario a sigui comenta cu un otro monumento cu 
tambe pronto lo haya su atencion ta Uncle Louis Store. 
“Gobierno a tuma e decision cu lo bay renoba esaki pa 
ubica Departamento di Cultura na San Nicolas. Tambe e 
fundacion CRAFT cu t’e fundacion di artesanonan cu ta 
bin cu un espacio specifico pa nan por traha nan obranan, 
y asina por sigui menciona mas inversionnan priva tambe 
cu ta biniendo San Nicolas.” 

Minister Oduber ta entusiasma pa mira tur esaki tuma 
luga un logro di tur e stakeholdersnan. E ta sigui bisa: 
“Pa otro aña mey mey di aña hunto cu ATA, lo inicia cu e 
promocionnan pa atrae e turistanan bishita San Nicolas, 
pa bo por haya un desaroyo grandi y crea e efecto pa mas 
negoshi pariba aki na San Nicolas.” 

Minister Alex Schwengle: 

Joe Laveist Sport Park 
ta simbolo di energia 
nobo den deporte 

Ban sigui traha hunto pa por logra mas 



“PROME cu tur cos, prome cu mi 
lubida, laga mi yama un danki special 
na tur cu a aporta n’e proyecto aki. 
Tin cu a aporta dor di sponsor, Lotto 
di Aruba a aporta financieramente y 
Fundacion Facilidad Deportivo a traha 
incansablemente di dia y anochi pa 
por logra e proyecto”, asina Minister 
di Salud Publico y Deporte, dr. Alex 
Schwengle, a duna di conoce na ocasion 
di apertura di Joe Laveist Sport Park 
diabierna anochi. 


“Pa mi, mi ta mir’e como un simbolo 
di un chens nobo cu nos tin pa inyecta 
energia nobo y positivo den deporte, 
specialmente den e deporte di baseball”, 
asina e mandatario encarga cu maneho 
di deporte a sigui bisa. 

Minister dr. Alex Schwengle a expresa 
su deseo p’e deportistanan mes mira e 


gesto aki como un empuhe di parti di 
Gobierno, di parti di tur e instancianan 
cu tin di haber cu deporte, cu tur t’ey 
pa yuda. 


“No tur ora e ta bay liher manera nos 
kier. No ta tur ora e forsa ta manera 
nos lo desea, pero esaki ta djis pa nos 
demostra cu nos por”, segun Minister 
dr. Alex Schwengle. 

“Pa mi esaki ta pa mi apela na tur hende, 
pa nos sigui coopera cu otro, pasobra mi 
ta kere nos por logra mas”. 

Na final e titular di deporte a expresa 
cu: “Awor t’e stadion aki, e siguiente 
stadion ta di Dakota y esun di Noord, 
pasobra ambos ta den necesidad di un 
bon man di mantencion, specialmente 
esun di Dakota. 

Y kere mi cu nos lo traha duro, pa por 
logra su renobacion den e aña cu ta bin” 

SARAH-QUITA a enfrenta e ultimo reto di windsurfing pa aña 2015 na 
New Caledoniana cu ta localisa na banda oost di Australia den lama Pacifico 
banda oeste cu ta parti di Polynesia Frances. New Caledonia ta ariba lista 
di UNESCO como Patrimonio mundial desde 2008 pa motibo cu eynan tin 
e lagun mas grandi di mundo cu ta midi 44.000km. unda e la bolbe Sali 
campion 


Sarah Quita Otfringa 


Campeon 
Mundial 
Damas 
Slalom 2015 
Windsurfing 


Awor cu dos titulo mundial di 
Slalom riba su nomber 



E evento ta tuma luga entre 24-29 di November. Hunto cu Taty Frans di 
Bonaire cu tambe ta actua den e pelicula “Cabeibusha” -the Curly Gem- Sarah- 
Quita Offringa a representa Caribe Hulandes den e disciplina di slalom. E 
competencia aki ta un test di forsa y nervio como cu e biento ta supla entre 
10 pa 30 nudo cu ta produci hopi scuma e asina yama “white caps”. Sarah- 
Quita cu ta lidera e evento final di aña a gana e 2 competencianan anterior na 
Korea y Turkia. E ta regresa riba full e tour di slalom pa prome biaha desde 
cu el a gana esaki na 2011. 


Firmemente posiciona e la conkista su segundo titulo mundial di slalom. 

Den un ambiente di nostalgia y orguyo 

Joe Laveist 
Spert Park ta 
habri atrobe 
pa publico 

DESPUES di lunanan di preparacion, 
canando paralelo cu trabounan di 
renobacion y construccion, diabierna 
7:00pm a tuma luga apertura oficial di 
Joe Laveist Sport Park. 

Cu pitcheo di Minister Mike de Meza 
y bateo di Minister Alex Schwengle, a 
inicia e evento cu a conta cu tribunanan 
completamente yen! 

E eventonan no tabata solamente 
riba diabierna, sino a sigui diasabra y 
diadomingo tambe. 

Diabierna dia 27 di november pa 6or di 
atardi ta tuma lugar e apertura oficial di 
e facilidadnan, den cual a honra esnan 
cu a sostene e sport park y grandinan 
den e mundo di deporte. 

E prome wega di baseball tabata entre 
Wild Cats di Corsou y e All Star Team 
di Aruba, mientras cu den Beach 
Volleyball tabatin 3 team masculino 
cu a midi forsa cu e atletanan di Aruba. 


Tambe tabatin algun pelea di Boxeo. 
Ta yama un danki special p’e 
presentacion espectacular di e 
gruponan di baile di Freddy Montoya 
y Freddy Tromp di Popcorn Dancers. 
Tambe a devela e “Wall fo Fame” cu 
e prome set di mas di 300 nomber di 
beisbolistanan cu a hunga den Joe 
Laveist Sport Park den nan bida. 

Joe Laveist Sport Park tin luznan nobo, 
tribuna y daknan di tribuna nobo, 
un score board moderno cu ta traha 
cu “remote control”, facilidadnan pa 
reporteronan transmiti wega, un veld 
completamente renoba y un “zandbak” 
pa haci e deportenan di beach, manera 
beach volleyball. E di tres fase di e 
renobacion y expansion di Joe Laveist 
Sport Park ta ensera construccion di dos 
sala grandi pa “indoor sports facilities”, 
manera taekwondo, basketball, karate, 
boxeo, etc. 

Jennifer Piter 

a participa 
den IWF World 
Weightlifting 
Championships 


na Houston, Texas, USA 


FOR DI 20 pa 28 november 2015 a tuma 
lugar na Houston, Texas, USA e IWF World 
Weightlifting Championships cu ta clasificatorio 
p’e Weganan Olimpico di Rio 2016. Pa Aruba 
a bay e atleta Jennifer Piter cu tabatin e 
exigencianan di International Weightlifting 


Federation pa participa den e magno 
evento aki. Como delegado y coach a 
bay Hugo Themen. 

Den e campionato mundial aki tabatin 
participacion di 98 pais y 609 atleta 
masculino y femenino. 

IWF ta considera como un record di 
pais y di participante. E competencia 
mes a tuma lugar den e famoso Edificio 
di George Brown Convention Center. 
Pa Aruba esaki ta pa prome biaha den 
historia p’e deporte di weightlifting 
cu un atleta femenino ta participa den 
un campionato mundial. Jennifer cu a 
hisa den categoria di 63kg femenino 
tabata tin en total di 36 hisador. Jennifer cu a 
hisa den grupo B a bataya fuerte cu e paisnan 
manera Cyprus, Australia, Mongolia, Israel y 
Georgia pa logra den su hisadanan den snatch 
76kg, clean & jerk 98kg pa un total di 174kg. 
cu e hisadanan aki Jennifer ta logra kibra dos 


record di Aruba. Den clean & jerk cu 2kg y den 
total cu 3kg. cu e total aki Jennifer ta logra 
termina na di 34 lugar den e grandi nan. 

Aruba Amateur Weightlifting Association ta 
manda un palabra di danki na tur esnan cu a 
juda, stimula of envolvi directamente den nos 
atleta Jennifer Piter pa por a yega participa n’e 
magno evento cu t’e Campionato Mundial na 
Houston,Texas aki tabata: Comite Olimpico 
Arubano, Comicion Tecnico, CEMEDAR, 
Psicologo Deportivo, Mayornan, Atletanan, 
Entrenadornan, Voluntarionan y Directiva di 
AAWA. 

Tambe AAWA ta gradici e sponsornan cu 
a yuda cubri un parti di e viahe di e atleta 
Jennifer Piter y Hugo Themen pa por a bay e 
Campionato Mundial y ta felicita Jennifer cu a 
logra kibra su record di Aruba den e IWF World 
Weightlifting Championships y Hugo Themen 
como coach. 


E di 15 morto den 
tráffice na Corsou 



WILLEMSTAD - Diadomingo 29 di 
novémber alrededor di 07.40’or, Central 
di Polis a ricibi yamada di un accidente 
serio cu a tuma lugar n’e crusada Jan 
Noorduynweg,Schonegevel- 
straat y Brazilweg. 

Unidad di Rio Canario cu a yega n’e sitio 
a topa un dalmento entre un pick-up y 
un auto di famia. 

Mesora a pidi presencia di ambulance, 
pero na yegada di e personal, no por a 
haci nada mas p’e chofer di e auto di 
famia. Dókter di Polis kende a presentá 


n’e sitio, a constatá morto di e hómber 
Alexis Leoncio Janga, naci na Córsou dia 
12 di séptémber 1958 (57 aña). 

For di investigacion preliminar a sali na 
cla cu e auto di famia tabata core riba 
Brazilweg y a bay subi Jan Noorduynweg 
sin tuma nota cu e pick-up cu tabata core 
riba Jan Noorduynweg den direccion di 
F.D. Rooseveltweg, tabata asercando. 
Alex Leoncio Janga a bira e di 15 morto 
den tráfico pa aña 2015. Personal di 
Departamento di Tráfico ta continuá cu 
e investigacion. 


Polis a topa 
cu holor di 
gas venenoso 

POLIS di SantaCruz, diabierna 00.21, abay den 
becindario di Parkietenbos, unda tin problema 
cu huma of gas. Eynan Polis a constata un holor 
sterki cu tabata duna molester. E holor tabata 
asina sterki cu e Polisnan nan cabes a bira. E 
holor tabata bin for Ecogas for di Barcadera. 
Polis a core den becindario di Dump y tambe 
Cas Paloma y tabata haya e holor. E holor por 
trece peliger p’e habitantenan den e becindario. 


Polis mester 
a haci 

strand limpi 

CENTRAL a manda Polis diasabra 09.15, na 
Arashi pa sushi riba beach. Eynan Polis a mira 
un cantidad di sushi riba suela, entre otro boter 
di cerbes y otro boter di alcohol. Supuestamente 
den oranan di anochi, lo tabatin fiesta. E 
Polisnan a lanta e sushinan. 

Problema cu gang ta sigui den 
Village 


E MUHERP. diabierna 00.50, abaywarda 
di Polis y ta bisa cu durante Carubbean 
Festival su yiu homber a haya problema cu 
un otro gang. 

E muchanan di e otro gang a core bay den un 
auto blanco direccion di Village buscando e 
muchanan di Village pa tuma vengansa. 
Segun e ta bisa cu e muchanan supuestamente 
tin arma hunto cu nan, pero e no sa ki sorto. 
E muchanan di Village a core bay sconde. 


Den luna di april, caba nan a tira riba su yiu 
homber. P. a cana di su cas den Caya Bonaire 
pa bay Polis pa duna keho,y e auto a pasa 
banda di dje, 

El a bisa cu el a mira 5 mucha den e auto 
y ta trata di un auto Toyota. E no a mira e 
number di auto. El ta bisa cu e muchanan 
no ta bay Warda di Polis pa busca solucion, 
pero e mucha hombernan kier coy ley den 
nan man. Polis a wordo manda na Village. 


Polis a pidi ayudo di 
Slachtofferhulp pa famia sin cas 


POLIS diabierna 03.05, durante patruya, 
a mira un auto sospechoso para riba e 
parkinglot patras di e edificio di Arubus. 
Polis a bay n’e auto y a mira cu tin 4 persona 
drumi den e auto. Polis a papia cu e chofer, 
kende a bisa cu e auto a daña y e ta warda pa 
pone awa den e radiator, p’asina e por sigui 
bay cas. 

Pero Polis a haya e storia straño, mirando cu 
cu tabatin un mucha di mas o menos 9 aña 
drumi den e auto. 


Den e auto por mira claramente cu e auto ta 
wordo usa pa bibienda. Polis a sigui puntra 
y despues el a bisa e cu su famia ta sin dak 
riba nan cabes. 

Den prome instante e no kier a bisa nada 
pa berguensa y e tabatin miedo pa prensa. 
Polis a dicidi di pone Slachtofferhulp mesora 
na altura cu a bin n’e sitio y tuma e famia y 
via Rode Kruis, nan a haya un lugar pa keda 
temporalmente. 


Cas di homber 
drogadicto a kima 
por complete 

ASISTENCIA di Polis a wordo pidi diasabra 
02.45, cu tin un cas na candela den J van 
Stolbergstraat. Ta trata di un cas unda un 
anciano, supuestamente mentalmente malo 
y drogadicto. 

Polis no a haya e homber n’e lugar, 
supuesamente el a bay caba. 

Banda di 02.50, bombero a cuminsa paga 
e candela. Diferente patruya a bin n’e sitio 
pa sera e lugar. Mas o menos 03.55, Polis 
a bay for di e sitio, pa un asistencia di un 
pelea grandi na altura di American Bar. Mas 
o menos 04.00, Polis a bolbe y a papia cu e 
bomberonan, kendenan a bisa cu no tabatin 
hende den e cas. Segun e bomberonan mester 
basha e cas abou mas pronto posibel. 



« Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, den 
cunucu di yerba berde. E ta pone mi sosega. E ta hiba 
mi na awa trankil, pa mi bolbe haya forza. 
Salmo:23.1 


Cu inmenso tristeza na nos curazon nos ta participa 
fayecimentodi: 



Catharina Margriet Erasmus 

Mihor conoci como'lnchi ofTia" 
*30-06-1956128-11 -2015 

Acto di entiero lo wordo anuncia despues. 




Señor ta mi wardador, mi'n tin falta di nada, den 
cunucu di yerba berde. E ta pone mi sosega. E ta hiba 
mi na awa trankil, pa mi bolbe haya forza. 
Salmo:23.1 

Cu inmenso tristeza na nos curazon nos ta participa 
fayecimento di: 



Federico Mercelino Donata 

Mihor conoci como "Fedjai of Djai" 
*26-04-1932 T27-11 -2015 

Acto di entiero lo wordo anuncia despues. 



/ 


Cumana 76 
Oranjestad,Aruba 


çfimerd Ç^teme 


Tel: 588-6699 
Fax: 588-6698 
/ Cel : 593-0857/560-1403 



The Lord is my shepard, I shall not want. 

He maketh me to lie down in green pastures; 

He leadeth me beside the still waters, 

He restoreth my soul. 

Psalm 23 

It is with great sadness that we announce the passing 
of our beloved 



Nieves Maluga Mendoza Lagura 

*28-05-1958 - +28-11-2015 
Date and time of funeral will be announced later 


. r Anrora 

çtfunerd &6etne 

Señor ta mi wardador, mi'n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo:23.1 


Cel 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Cu inmenso tristeza na nos curazon nos ta participa 
fayecimento di: 



Ricardo C.Tromp 

*16-07-1924 +28-11-2015 


Acto di entiero lo wordo anuncia despues. 

.^ Aurora-, , 

ç^fumral <2 

"Yama Dios danki bou tur circumstancia 
pasobra esei ta loke Dios ta desea". 

1 Tesalonisensenan 5:18 


Nos ta anuncia cu a fayece: 



Petronilia Rosaria de Cuba 

Mihor conoci como "Nelly" 
^30-09-1927- +26-11-2015 

Acto di entiero lo wordo anuncia despues. 


s. Cumana 76 9 

Oranjestad,Aruba I 
Tel: 588-6699 I 
Fax: 588-6698 I 
Cel : 593-0857/560-1403 I 



"Señor ta mi wardador, mi n'tin falta di nada 
Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haya forsa". 

Salmo: 23 

Cu inmenso tristesa den nos curazon nos ta anuncia 
fayecimento di: 



Sra. Suzette Maureen Hibbert 

Mihor conoci como Suzy 
*22-12-1955 - +25-11-2015 

Acto di entiero lo wordo anuncia despues. 



Gradicimento / Invitacion 

Na nomber di su juinan, nieta y nietonan, bisaniera y 
bisanietonan, ruman y demas famia nos kier a gradici 
na tur cu a mustra nan atencion na ora di enfermedad y 
entiero di: 



Sra.Maria Philomena 
Jacobs-van der Linden 


Un danki especial na Wilhemina Kankerfonds y su 
team. Lo bai santo sacrificio di misa dia 29 di november 
pa 6'or di atardi, dia 30 november pa 7'or di anochi na 
misa Sagrado Curazon na Savaneta y dia 2 december 
pa 7'or anochi na misa Inmaculada Concepcion na Sta. 
Cruz, despues di misa lo sigui un resamento di ocho dia 
na cas Scobillostraat 15. 

Famia Jacobs v/d Linden 

Shelo y tera lo pasa bai, ma mi palabranan si, lo no pasa 
bai. - Lucas 21,33 


Cu honda pena pero conforme boluntad di Dios, 
nos ta participa faycimento inespera di 



Genaro Marcelino Helder 

17 juli 1946 - +27 november 2015 
mihor conoci como"Boy"yui di def. 

+ Miguel Martiliano"Kayan"y + Nicasia Helder-Tromp 

Na nomber di su : 

Esposa: Ana Adelfa Helder-Cardona 
Yuinan: Jorge Helder y famia 

Genaro Helder y Claudia Rios y famia 
Giovanni Helder y Francianny Arends y famia 
Nietonan: Vanessa,Valentina, Georgina, Jerilaine, 
Jesslaine, Anais, Giovanni y 
GiovTon 

Mama di su nietanan: Jane Arends 
Manera yiu: Alberto Restrepo y Alex Perez 
Sobrinonan: Aldrin Salomon y famia 

Sra.Vda. Nidia Boekhoudt-Heldery famia 
Sra. Vda. Catrien Helder-Ras y famia 
Victor (Robby) y Maxima "Linda" Helder- 
Geerman y famia 

Franklin y Elvira Helder-Donato y famia 
Sra. Vda. Angeline Helder y famia 
Rudolf y Lucy Carisal Anthinelli y famia 
Johny Helder 
Cathy Heldery famia 

Cuña: Sra. Vda. Nurys Helder-Jimenes 

Omo y Tanta nan stima y demas famia 

Primo stima: Ale Maduro y Famia, Nadi Tromp y Famia y 

demas Primo y Primanan 

Mihor amigo y comper: Jose Medina y famia 

Ihanan: Robby Helder, Rudolf Carisal y Xiomara 

Natasha Becerra na Colombia 

Swa y Cuñanan na Colombia, suegro y suegranan 

Elizabeth y Roberto Rios y famia, Francy y Ricardo 

Arends-Lugo y famia, primo y primanan, Madrina y 

Padrino, comer y compernan, 

Famianan: Helder,Tromp, Cardona, Croes, Carisal, 
Zievinger, Jimenes, Becker, Danis, Kelkboom, Bouw- 
man, Middendorp, Salomon, Boekhoudt, Rasmijn, Ras, 
Werleman, Geerman, Kock, Boekhouwer, Famia Lee na 
Hulanda, Dwarkasing na Hulanda, Anthinelli na New 
Jersey,Trinidad, La Rosa, Richardson, Maduro,Villaroel, 
Hernandis, Leon, Arends, Escobarios, Medina, Abath, 
Aparicio, Velasquez, Castallo, Rios, Escobar, Arends, 
Lugo, Restrepo, Perez, Becera, Medina, Hermanns, 
Desbarida, Wilson y demas famia ta invita tur amigo, 
bisiña, ex-coleganan di APA y ASTEC conocirnan. 

Oportunidad pa condoleer y despedida lo ta na Aurora 
Funeral Home dialuna dia 30 di November 2015 7:00 
pm - 9:00 pm 

Acto di cremacion lo tuma lugar diamars dia 1 di 
December 2015 den seno familiar. Pero despues di 
Acto di cremacion nos no por ricibi bishita di condolen- 
cia na Cas. 

Nos ta pidi nos disculpa si den nos dolor y tristeza nos 
por a lubida un of mas familiar di nos defunto stima, 
nos sentimentonan ta cu boso tambe 




"No laga nada strobabo, no laga nada spantabo, tur cos 
ta pasa excepto Dios, Dios solamente ta suficiente" 

Cu profundo tristesa den nos curason, pero agradecido 
pa tur loke ela nifica pa nos y conforme cu boluntad di 
Dios nos ta anuncia cu a bai sosega den brasa di Señor: 


Edmundo Elias Tromp 

Mihorconoci como:"Eddy" 

*24-01-1960 - +28-11-2015 

Na nomberdi su mayor(nan): 

Vda Teresita (Chita) y +Theodoor Tromp -Tromp 

Su ruman: 

LourdesTh. (Lula of Luthy of Loulou) Tromp 

Maneraunruman: 

Gregory Kock y famia 

Su mascotanan: 

Maarten, Snowy, Perry,Tommy, Pablito, Esmeralda y 
Lady 

Su tanta-y omonan: 

+Paula y +Henrico Emerencia -Tromp 
Johannus (Jan) y Sira Tromp -Dijkhoff 
+Rosalinda (Linda) Harms-Tromp 
Angelica (Lica)Tromp 

Escolastica (Cola) y Daniel Richardson -Tromp 
Vda Faustina Paskel -Tromp 

Victoriano (Bito) y Filomena (Mena) Tromp - Eckmeyer 
Vda Filomena (Mena)Tromp-Tromp 
Maria y Donald (Donny) Perrotte -Tromp 

Su prima- y primonan: 

Vda Filomena Erasmus - Emerencia, Silvio (Chio) 
Emerencia, Cornelio (Nelo) Emerencia, Erna Emerencia, 
Graciela Stelleman-Emerencia, Realino (Lino) Emeren- 
cia, Lydia Emerencia, NidiaSmid-Emerencia, +Enrico 
(Enri) Emerencia, Ricardo Emerencia, Diana Emerencia, 
Roberto (Robbie) Emerencia, 

Rudolf (Rudy) Tromp, FerdinandTromp, HubertTromp, 
+Gustavus(Guus) Tromp, Lidwiska (Dika)Abrahams - 
Harms, Vda.Rosabella (Bea) Do Nacimiento - Harms, 
Omaira (Maya) Hunt - Harms,Judy Brown - Harms, 
Kathleen (Kathy) Ruiz- Paskel, Randolph (Randy)Paskel, 
Sheila Richardson, Elton Richardon, Rudmilda (Ruth) 
Tromp, Richard Tromp, Marion Figaroa - Tromp, Victor 
Tromp,CharlineTromp, OmarTromp, Sherrill Perrotte, 
ShanellaRomeo - Perrotte y nan respectivo famianan 

Amigonan di cas: 

Jose Miguel Donata, Jorge y Mildred Ridderstaat-Dirksz, 
Franklin Lampe 

Ta invita demas famia,amistadnan, ex coleganan di 
TiendaHabibe, ex alumnonan y maestronan di Centro 
Man na Obra,bisiñanan y demas conocirnan pa atende 
e Acto di Entiero cual lo tuma lugar diaranson dia 2 di 
december 2015 pa 4'or di atardi saliendo for di Aurora 
Funeral Home na Cumana pa Santana Catolico na 
Noord. E defunto lo ta reposa na Aurora Funeral Home 
na Cumana desde 2'or di atardi, na unda lo tene tambe 
e Ceremonia di Despedida pa 3or y mei di atardi pa 
resa pa descanso di alma di nos defunto stima. 

Oportunidad pa condolencia: 

Awe, dialuna dia 30 di november 2015 na Aurora 
Funeral Home di 7'or pa 9'or di anochi. 

Nos ta lamenta cu despues di entiero,nos no por ricibi 
bishita di condolencia na cas. 

